Kevezadeg bed ar Formulenn 1 1955 - Wikipedia\nKampion ar vlenierien: Juan Manuel Fangio\nA-raok: 1954 War-lerc'h: 1956\nJuan Manuel Fangio e 1986\nKevezadeg bed ar Formulenn 1 1955 a zo bet gounezet gant ar blenier arc'hantinat Juan Manuel Fangio gant ur Mercedes.\n4 Diverradenn kevezadeg 1955\n5 Prizioù Bras ar bloavezh 1955\nAr pemp disoc'h gwellañ a zo ar re nemetañ miret.\nRoet e vez ar poentoù hervez ar feurbriz 8, 6, 4, 3 ha 2 boent gant 1 poent evit an hini a ra an dro wellañ.\nMeur a vlenierien a c'hall kemer ur memes karr. Divizet eo ar poentoù neuze etrezo e daou lod, hep sellout ouzh an niverenn a droioùn.\nKefluskerioù aerwask : 2500 km³\nKefluskerioù turbo : 750 km³\nLodegidi[kemmañ | kemmañ ar vammenn]\nO vestroniañ ar re all abaoe ur vloaz, ar Mercedes a zo gortozet e penn ar redadegoù c'hoazh. Dibabet en deus ar skipailh lakaat Stirling Moss da redek gant Juan Manuel Fangio.\nEvit redek ouzh Mercedes ez eus tri skipailh italian mui-pe-vui yac'h :\nAr Scuderia Ferrari en deus kudennoù arc'hant hag a redo gant Giuseppe Farina (49 bloaz) ha Maurice Trintignant.\nMaserati en deus kollet Fangio, Marimón ha Moss. Redek ar raio gant ar Gall Jean Behra hag an Italian Luigi Musso.\nLancia a seblant an hini gwellañ evit herzel ouzh Mercedes daoust da gudennoù arc'hant. Al Lancia D50 a seblant koulskoude mat-tre hervez ar redadeg nemetañ e 1954. Redek a raio gant Alberto Ascari, Luigi Villoresi hag ar spi yaouank Eugenio Castellotti.\nRoll ar skipailhoù hag ar vlenierien (nemet Indianapolis) en deus redet e-barzh kevezadeg 1955 ar Formulenn 1 graet gant ar FIA.\nW196 Mercedes M196 2.5 L8 Continental Juan Manuel Fangio 1-2, 4-7\nDiverradenn kevezadeg 1955[kemmañ | kemmañ ar vammenn]\nEn Arc'hantina e c'hounez Fangio Priz Bras kentañ ar bloavezh, er gêr, dindan un tommder spontus awalc'h. War un troiad tomm-tre e tiskouez Fangio e galiteoù sportel, pa en em pebeil ar re all war ar memes kirri evel ur redadeg Andur ne implij Fangio nemet ur c'harr e-pad 375 kilometroù ar redadeg.\nPevar miz goude e kendalc'h ar gevezadeg e Monaco a zistro e-barzh kevezadeg ar Formulenn 1 evit ur redadeg a chom en istor betek bremañ. Harz a ra ar Lanciaoù ouzh ar Mercedesoù a dorr, o lakaat Fangio ha Moss da zilezel. N'hallan ket avat Ascari bezañ laouenn pelloc'h peogwir e koll kontroll e garr (marteze war ur boullenn eoul lezet gant Stirling Moss) er-maez an hent-riboul, o splujañ e-barzh ar mor. Sikouret eo bet ha kaset d'an ospital pa c'hounez Maurice Trintignant ar redadeg war e Ferrari, o kemer penn ar gevezadeg. Ur burzhud eo evit Ascari a ya er-maez eus e goronk gant traoma ar c'hlopenn hepken. Koulskoude e vez desket pevar deiz goude eo bet marvet Ascari e Monza o esaeañ ur Ferrari sport'.\nMarvet eo bet ivez Bill Vukovich e-pad an Indianapolis 500, trec'hour an div abadenn diaraog. Adkemer a ra ar redadeg e wirioù e Spa-Francorchamps, gant daou Mercedes er penn : Fangio dirak Moss o adkemer penn ar gevezadeg.\nMercedes a ra un doubl nevez en Izelvroioù gant un aergelc'h pounner : ur sizhun a-raok, e-pad 24 eurvezh ar Mañs, Mercedes Pierre Levegh en deus lazhet meur a 80 den o skeiñ ar c'hleuz a zisparti ar roudenn hag an dribunoù. An darvoudoù-se a laka Mercedes-Benz da soñjal diwar dazont ar saver kirri e redadegoù kirri. N'eo ket mat gant an arc'hant Lancia ivez, ha gant marv Ascari eo bet dibabet paouez gant ar Formulenn 1 goude ur bloaz hepken, en ur kas al Lancia D50 d'ar mirdi. Pa ra Villoresi, merket gant marv e vignon Ascari, un troc'h, Eugenio Castellotti a ya da Ferrari, e-lec'h ma adkav Hawthorn, distroet goude ur mareig gant Vanwall.\nE Aintree e c'hounez c'hoazh Mercedes gant pevar karr er penn, Moss dirak Fangio, a c'hounez an titl gant ar plas-se.\nEchu eo ar gevezadeg en Italia, e Monza e-lec'h maz eo bet redet an D50 gant Ferrari, peogwir e oa bet roet ar kirri-se d'ar Scuderia Ferrari gant Lancia, ar pezh a zo un neventi vat d'ar Scuderia goude ur bloavezh diaes-tre. Ar redadeg diwezhañ a zo bet lipet gant Fangio, ar pezh a oa trec'h diwezhañ Mercedes e F1 a-raok hini Nico Rosberg e 2012. Merket gant gwallzarvoud bras Ar Mañs e ya kuit ar saezhoù arc'hantek eus ar redadegoù kirri.\nPrizioù Bras ar bloavezh 1955[kemmañ | kemmañ ar vammenn]\nDa gentañ rakwelet gant unnek redadeg (dek priz Bras hag an Indianapolis 500), deiziataer ar bloavezh 1955 a zo bet diskolpet gant peder abadenn goude gwallzarvoud bras 24 eurvezh ar Mañs. Freuzet oa bet Prizioù Bras Bro-C'hall, Alamagn, Bro-Spagn ha Suis gant gouarnamantoù broadel ar broioù-se.\nDeiziadur Prizioù Bras e 1955\n42 16 a viz Genver Priz Bras Arc'hantina Buenos Aires Juan Manuel Fangio Mercedes Diverradenn\n43 22 a viz Mae Priz Bras Monaco Monaco Maurice Trintignant Ferrari Diverradenn\n44 30 a viz Mae Indianapolis 500 Indianapolis Bob Sweikert Kurtis-Offenhauser Diverradenn\n45 5 a viz Even Priz Bras Belgia Spa-Francorchamps Juan Manuel Fangio Mercedes Diverradenn\n46 19 a viz Even Priz Bras an Izelvroioù Zandvoort Juan Manuel Fangio Mercedes Diverradenn\n47 16 a viz Gouere Priz Bras Breizh Veur Aintree Stirling Moss Mercedes Diverradenn\n48 11 a viz Gwengolo Priz Bras Italia Monza Juan Manuel Fangio Mercedes Diverradenn\n1añ Juan Manuel Fangio Arc'hantina Mercedes 41\n2l Stirling Moss Rouantelezh-Unanet Mercedes 23\n3 Eugenio Castellotti Italia Lancia-Ferrari 12\n4 Maurice Trintignant Bro-C'hall Ferrari 11,33\n5vet Giuseppe Farina Italia Ferrari 10,33\n6vet Piero Taruffi Italia Mercedes 9\n7vet Bob Sweikert Stadoù-Unanet Kurtis-Offenhauser 8\n8vet Roberto Mieres Arc'hantina Maserati 7\n9 Luigi Musso Italia Maserati 6\n10vet Jean Behra Bro-C'hall Maserati 6\n11vet Karl Kling Alamagn Mercedes 5\n12 Jimmy Davies Stadoù-Unanet Kurtis-Offenhauser 4\n13vet Johnny Thomson Stadoù-Unanet Kuzma-Offenhauser 3\n14vet Paul Frère Belgia Ferrari 3\n15vet Tony Bettenhausen Stadoù-Unanet Kurtis-Offenhauser 3\n16vet Paul Russo Stadoù-Unanet Kurtis-Offenhauser 3\n17vet Luigi Villoresi Italia Lancia 2\n18vet Carlos Menditéguy Arc'hantina Maserati 2\n19vet Cesare Perdisa Italia Maserati 2\n20vet José Froilán González Arc'hantina Ferrari 2\n21añ Umberto Maglioli Italia Ferrari 1,33\n22l Hans Hermann Alamagn Mercedes 1\n23 Walt Faulkner Stadoù-Unanet Kurtis-Offenhauser 1\n24 Bill Vukovich Stadoù-Unanet Kurtis-Offenhauser 1\n25vet Bill Homeier Stadoù-Unanet Kurtis-Offenhauser 1\nAdtapet diwar « https://br.wikipedia.org/w/index.php?title=Kevezadeg_bed_ar_Formulenn_1_1955&oldid=1986710 »\nKemmoù diwezhañ degaset d'ar bajenn-mañ d'an 19 Ebr 2022, da 11:40.


Domitianus (impalaer galian) - Wikipedia\nDomitianus (Latin : Imperator Caesar Domitianvs Pivs Felix Avgvstvs) a oa ur jeneral roman ag en em embannas impalaer an Impalaeriezh c'halian war dro 271. Hogozik netra a anavezer diwar-e-benn hag e "ren" ne badas ket nemet un nebeut deizvezh.\nNemet daou bezh moneiz hon-eus anezhañ. Unan a voe bet kavet en un teñzor e bro-Saoz, ar pezh a prou n'eo ket un drevezerezh. Warnañ e c'heller lenn CONCORDIA MILITUM, un arnodenn gant Domitianus da lakkas da grediñ e harpe al lu anezhañ.\n271 War e lerc'h\nAdtapet diwar « https://br.wikipedia.org/w/index.php?title=Domitianus_(impalaer_galian)&oldid=1876497 »\nIstor an Henamzer\nKemmoù diwezhañ degaset d'ar bajenn-mañ d'an 23 Mae 2020, da 16:14.


Kaozeal:Puerto Rico - Wikipedia\nUn dorn kalonek , gallek ha dizanv, zo aet d'ober un evezhiadenn db ur frazennig a rae anv eus korsika, un dra ha ne seblante ket plijout. Aliañ a ran an dorn-se da lenn gant e zaoulagad ar pennad en:Corsican immigration to Puerto Rico, hag un toullad re all dre ar genrouedad. Bianchi-Bihan 25 Mez 2010 da 14:07 (UTC)[respont]\nSkrivet 'm eus dezhañ a-benn kelaouiñ anezhañ e c'hellemp kaozeal, met e oa arabat ouzhpennañ frazennoù e galleg forzh pelec'h ha forzh penaos hep tamm arguzenn, na diviz ebet. --Y-M D (kaozeal) 25 Mez 2010 da 14:11 (UTC)[respont]\nE aliañ da studiañ ne vije didalvoud ivez. Bianchi-Bihan 25 Mez 2010 da 14:21 (UTC)[respont]\nAdtapet diwar « https://br.wikipedia.org/w/index.php?title=Kaozeal:Puerto_Rico&oldid=757908 »\nKemmoù diwezhañ degaset d'ar bajenn-mañ d'an 25 Mez 2010, da 14:21.


Fabrice Lothode : Renour Kreizenn sonerezh hengounel Breizh\nAr renour : Fabrice Lothodé\nGanet eo Fabrice Lothodé en Alre e 1971. Da nav blez en em lakaas da soniñ get ar bombard.\nE 2005 e tapas an Diplôme d'études musicales savet get ar Conservatoire National de Quimper hag e 2007 e tapas an Diplôme d'État de professeur de musique (kevrenn bombard ha biniou) (stummadur CEFEDEM Bretagne Pays de Loire e Brest etre 2005 ha 2007).\nA-c’houde 1991 e kemer perzh e buhez Kevrenn Alré. He renour àr ar sonerezh eo bet etre 1998 ha 2011. Ar strollad sonerezh-mañ zo e-mesk ar re a sav ar muiañ, àr-un-dro kas nevezted. Lies a wezh eo aet ar maout get Kevrenn Alré e Championad ar bagadoù hag ar strolladoù sonerezh ha dañs.\nSoniñ a ra a-goublad, bombard ha binioù. Aet eo ar maout getoñ e Kampionad Breizh estroc’h evit ur wezh, àr-un-dro get Jean-Yves Cadudal. Er prantad-mañ e son get Hubert Raud.\nSoniñ a ra ivez a-goublad pe a-stroll get benveger arall : binioù (Marie Le Cam), orglezoù (Michel Jézo, Mickaël Gaborieau...), akordeon (Jérémy Simon, Alain Pennec), piano (Richard Quesnel)..., ha get sonerion a-veg : Kanerion Pleuigner, Louise Ebrel, Anne Auffret, ar Maîtrise de Ste-Anne-d'Auray...\nKlasket en deus bet kejiñ sonerezh hengounel Breizh get sonerezh klasel, jazz h.c.\nA-fet micher, setu da heul ar pezh a vez graet getoñ :\n- kelennour àr ar bombard er Fédération des sonneurs du Morbihan (un nebeudig euriadoù aveit Kevrenn Alré) ;\n- kelennour àr ar bombard hag àr sevenadur Breizh er skol Jean Claude Jégat (en Académie de Musique et d'Arts Sacrés, Santez-Anna-Gwened) evit ar sonerezh a-goublad bombard hag orglezoù, àr un hanter-amzer ;\n- renour Kreizenn Sonerezh Hengounel Ti Douar Alre, àr un hanter-amzer arall.\nA-fet sonerezh hengounel Breizh emañ Fabrice Lothodé e-mesk ar re a vez aterset ha selaouet ar muiañ.


Kontelezh Tiobraid Árann - Wikipedia\nKontelezh Tiobraid Árann\nkontelezh Tiobrad Árann\nKontelezh Tiobraid Árann (Contae Thiobraid Árann en iwerzhoneg ha County Tipperary e saozneg) zo ur gontelezh e kreisteiz Iwerzhon. 149 040 a dud a oa o chom enni e 2006. A-raok miz Mezheven 2014 e oa daouhanteret ar gontelezh e div rann e-keñver melestradurezh, Su Tiobraid Árann ha Norzh Tiobraid Árann. Anvet eo ar gontelezh diwar anv kêr Tiobraid Árann. E-touez ar c'hêrioù bras all emañ Cluain Meala, An tAonach ha Durlas.\nAdtapet diwar « https://br.wikipedia.org/w/index.php?title=Kontelezh_Tiobraid_Árann&oldid=1625267 »\nKemmoù diwezhañ degaset d'ar bajenn-mañ d'an 4 Meu 2015, da 17:27.


Pierrick Le Guennec - Wikipedia\nPierrick Le Guennec\nPierrick (pe Pierrik) Le Guennec zo ur politikour ha trotskour breizhat, bet war ar renk en dilennadegoù kanton e 2004 e Lanester evit ar strollad trotskour Parti des Travailleurs , ma tapas 0,71% eus mouezhioù an dud enskrivet, ha 9vet war «Liste des Travailleurs» er memes bloavezh, evit an dilennadegoù european, 0,31% eus mouezhioù an dud enskrivet.\nSekretour ar Fédération de la Libre pensée eo er Morbihan.\n2 Doareoù ober\n3 Pennadoù kenstag\nSkrivet en deus diwar-benn skolidi Diwan. Savet eo a-enep d'ar panelloù divyezhek (gallek-brezhonek) er Mor-Bihan. Skrivet en deus diwar-benn istor an emsav breizhek e-barzh al lec'hienn Observatoire du Communautarisme e skridoù e lec'h ma tispleg e gasoni a-enep d'an emsav. Mennozhioù broadelour gall taer-tre a zo gantañ.\nDre vras e sav teuliadoù war boent pe boent eus istor politikel an emsav, tud 'zo (Roparz Hemon...), aozadurioù (Diwan...) pe traoù dibar (Gwenn-ha-Du, Bro gozh ma zadoù...). Tennañ a ra tammoù frazennoù tapet amañ hag ahont e-barzh kelaouennoù kozh alies (diaes a-walc'h da gavout dre vras) ha lakaat anezho kichen-ha-kichen ha degaset pe liammet gant frazennoù pe titloù savet gantañ.\n↑ Ministrerezh an Diabarzh\n↑ Disoc'hoù Ministrerezh an Diabarzh\nAdtapet diwar « https://br.wikipedia.org/w/index.php?title=Pierrick_Le_Guennec&oldid=1853427 »


Wikipedia:Kumuniezh/An davarn/sizhunvezh 52, bloaz 2015 - Wikipedia\nWikipedia:Kumuniezh/An davarn/sizhunvezh 52, bloaz 2015\n1 21/12/11/08/2015 — 27/12/2015\n1.1 Spered an Nedeleg ...\n1.2 NEDELEG LAOUEN D'AN HOLL\n21/12/11/08/2015 — 27/12/2015[kemmañ ar vammenn]\nSkrivañ un dra bennak en eilvet sizhun ha hanter-kant eus 2015 | An davarn | sizhun a-raok — sizhun war-lerc'h\nSpered an Nedeleg ...[kemmañ ar vammenn]\n... a c'hwezh ken kreñv war bennoù zo : https://br.wikipedia.org/w/index.php?title=Skoueriou_kristen_eil_rummad_gant_eur_Missioner_Breizad&type=revision&diff=1676994&oldid=1676924 Bianchi-Bihan (kaozeal) 24 Kzu 2015 da 12:55 (UTC)[respont]\nNEDELEG LAOUEN D'AN HOLL[kemmañ ar vammenn]\nGwezenn Nedeleg e Trafalgar Square, e kêr Londrez, e 2008.\nHa deoc'h ivez !--Prieladkozh (kaozeal) 26 Kzu 2015 da 10:49 (UTC)[respont]\nNorge[kemmañ ar vammenn]\n... eo an anv implijet ar muiañ, a gredan. Goulenn a ran ma vo kemeret an anv-se er wikipedia e-lec'h Norvegia. Bianchi-Bihan (kaozeal) 25 Kzu 2015 da 19:21 (UTC)[respont]\nNorvegia eo ar stumm implijetañ e Wikipedia. Lennet em eus an anv en 248 yezh (lenn a ran al lizherennegoù latin, kirillek, gresianek, japanek – ar re all am eus selaouet o distagadur) a bled gant ar vro-se : Norge eo gwrizienn 24 anezho (9,7 %), Norvegia eo hini 224 anezho (90,3 %)\nNe gavan ar stumm brezhonek Norge e geriadur ebet.\nNorvegia eo e Geriadur brezhoneg An Here (2001, p. 1432).\nWikipedia hepken a rafe gant Norge e-lec'h Norvegia neuze, en enep d'ar skridoù brezhonek.\nRet e vefe neuze kemmañ an deveradurioù ivez, e Wikipedia hepken bepred : *Norgead e-lec'h "Norvegad", *norge(e)g e-lec'h "norvegeg".\nSkoemp eo dibab Norge (e bokmål) enep Noreg (e nynorsk), pa'z eus anvioù ofisiel eus an daou.\nMa ali : gwell eo lezel an traoù evel m'emaint ; arabat eo e vefe Wikipedia ur skoilh da neb a venn studiañ, ur skor e tle bezañ evel-just. — Rudlamot (kaozeal) 25 Kzu 2015 da 23:10 (UTC)[respont]\n"Ha ne oa ket se ur souezh, rak pet ha pet gwech n'am eus ket klevet martoloded eus Plouha, Gwitalmeze, Pempoul, Gwaien pe Alre o kontañ traoù evelhen : « Bout a zo bet adarre sach-krev etre c'hwiltouzed saoz ha ni, ha p'edomp war nes bezañ roustet ganto, e tiredas Alamaned (pe Norvegiz) d'hor sikour da vreviñ o c'horf dezho (1) »." Jarl Priel, Va Zammig Buhez, Al Liamm, 1954, pajenn 103.\n"Marzhusat arvest evit neb a zegouezh dezhañ mordeiñ ar wech kentañ e brec'hioù-mor Bro-Sveden pe Norvegia, ar fjordoù hervez ma vez graet diouto !" Jarl Priel, Va Zammig Buhez, Al Liamm, 1954, pajenn 163.--Prieladkozh (kaozeal) 26 Kzu 2015 da 10:48 (UTC)[respont]\n"NORVÈGE : Norvej (an N., Bro N.), & Norge (en norvégien)." Frañsez Favereau, Geriadur ar brezhoneg a-vremañ, Skol Vreizh, 2000, pajenn 1150b.--Prieladkozh (kaozeal) 26 Kzu 2015 da 11:33 (UTC)[respont]\nEme Edgar Udlamot : ... gwell eo lezel an traoù evel m'emaint ; arabat eo e vefe Wikipedia ur skoilh da neb a venn studiañ, ur skor e tle bezañ evel-just' ... irrelevant koulz hag off topic evel-just. Klask a ra reiñ da grediñ ne fell da dud Kreizenn ar Geriaouiñ, da Favereau, da Baol ar Meur (ha ne ra nemet gant Norge en e skridoù el Lanv) bezañ skoilhoù d'ar studi ! 2.11.42.72 26 Kzu 2015 da 14:29 (UTC)[respont]\nTermOfis /norvégien.--90.32.246.169 26 Kzu 2015 da 14:53 (UTC)[respont]\nEum, eum : hervez Termofis n'eus ger brezhonek ebet evit treiñ Norvège ... pa'z eus meneget tri amañ, war a seblant din... : Norvej, Norvegia, Norge... Evel anv-gwan ne gaver nemet norvegat e ti termofis : koulskoude, ma tegemerer Norvegia, e tlefe bout norvegian pe norvegiat. Bianchi-Bihan (kaozeal) 26 Kzu 2015 da 15:09 (UTC)[respont]\nBianchi-Bihan normal eo, ret eo klask e KerOfis, pas e TermOfis ;) A galon, VIGNERON (kaozeal) 8 Gen 2016 da 13:47 (UTC)[respont]\nNorvegia eo an anv implijet ar muiañ, a gredan. --2.11.116.83 26 Kzu 2015 da 17:59 (UTC)[respont]\nN'eo ket sur : bezañ en ur geriadur n'eo ket trawalc'h da vezañ implijet; ma vez kelennet Norge e skolioù Diwan, hervez kreizenn ar geriaouiñ, hag en desped d'ar geriadurioù, eo pell efedusoc'h. Bianchi-Bihan (kaozeal) 26 Kzu 2015 da 18:37 (UTC)[respont]\nNorvegia e brezhoneg en holl c'heriadurioù dave abaoe 1928 da vihanañ (R. Hemon).\nOfis ar Brezhoneg: «La Norvège Norvegia; Mer de Norvège Mor Norvegia; Rue de Norvège Straed Norvegia (Roazhon Hent)» ()\nNorvegia/norvegat, pelec'h emañ an dalc'h? Polonia/polonat da sk.\nSkolioù: Kartenn-voger ar Bed (TES), a vez bemdez-c'houloù dirak daoulagad ur bern bugale skoliataet e brezhoneg: Norvegia.\nHag evel ma lavarfe Rudlamot uheloc'h, perak dilenn "Norge" e-lec'h "Noreg"?\n--Trec'hlid mitonet (kaozeal) 27 Kzu 2015 da 11:48 (UTC)[respont]\n"Norge eo an anv implijet ar muiañ, a gredan", a skriv Bianchi-Bihan. Ne gredan ket e vefe bet implijet kalz er Wikipedia-mañ, nemet gant Bianchi-Bihan e-unan. Ha c'hoazh, gallout a reer lenn "Norvegia" dindan e bluenn e pennadoù zo (Rouantelezh Danmark ha Norvegia da skouer). Hag er skridoù brezhonek dre vras e kaver Norvegia ivez, dreist-holl. Evit ar skolioù eo heñvel : el levr Istor Geografiezh evit ar pevare klas, embannet gant TES e 2008, e lenner "Norvegia" war ar c'hartennoù eus Europa embannet pp. 201-213. Gwir eo e kaver "Norge" en ur skrid brezhonek bennak (kentelioù douaroniezh SADED da skouer), met ar stumm-se n'eo ket bet implijet ken stank ha Norvegia. An anvioù "Norvegia", "Bavaria", "Hungaria", "Belgia", savet diwar ar "furm etrevroadel" evel ma skrive Roparz Hemon, a c'hall tud zo kavout abeg enno, met en implij emaint. --Llydawr (kaozeal) 28 Kzu 2015 da 12:02 (UTC)[respont]\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_52,_bloaz_2015&oldid=1680805 »\nKemmoù diwezhañ degaset d'ar bajenn-mañ d'an 8 Gen 2016, da 13:47.


Manul - Wikipedia\nGenad : Otocolobus\nAr manul (Otocolobus manul pe Felis manul), pe kazh Pallas, zo ur c'hazh gouez bihan (60 cm gant ul lost 10 cm) eus Kreiz-Azia. Melendu eo gant roudennoù du na vezont ket gwelus atav en abeg da devder e vlevenn.\nDisheñvel eo diouzh ar c'hizhier arall, ar pezh en deus lakaet ar vevoniourien d'e renkañ en un iskerentiad : ar felinae. E bavioù zo berr hag e gorf tagos. Tev eo e vlevenn ha kemm a ra hervez koulz ar bloaz. Da c'hrisoc'h ez a e-pad ar goañv. Abalamour d'e zremm plat a-walc'h e kreder gwechall e oa hendad ar c'hazh persiat.\nE stepennoù Azia e vev betek 4000 m. Un aneval-noz eo ha hemolc'h a ra krignerien, pikaed hag evned. Evit e greoñ e veze hemolc'het met gwarezet eo hiziv en darn vrasañ eus e diriad.\nRenket eo ar manul en un iskerentiad ispisial, ar felinae. Bez ez eus tri isspesad :\nOtocolobus manul manul, Mongolia, Sina ar c'hornôg\nOtocolobus manul ferruginea, Iran, Kazakhstan, Kirgizstan, Turkmenistan, Ouzbekistan, Tadjikistan, Afganistan, Pakistan\nOtocolobus manul nigripecta, Kachmir, Nepal, Tibet\nAdtapet diwar « https://br.wikipedia.org/w/index.php?title=Manul&oldid=1653489 »\nDernière modification le 24 Gou 2015, à 11:06\nKemmoù diwezhañ degaset d'ar bajenn-mañ d'an 24 Gou 2015, da 11:06.


Fañch Abgrall - Wikipedia\nPoltred Fañch Abgrall\nd'an 23 a viz Mae 1906\nd'an 12 a viz Meurzh 1930\nAlan Kerven (1930)\nLuc'hed ha Moged (1935)\nEt moi aussi, j’ai eu vingt ans ! (1935)\nUr barzh brezhonek e oa Fañch Abgrall, ganet ha marvet e Boneur. Studiañ a reas e skolaj Montroulez. Tapout a reas an droug-skevent ha distreiñ a reas neuze da Voneur. Krog e oa bet da sevel gwerzennoù e brezhoneg d'an oad a driwec'h vloaz. Heuliañ a reas neuze Taldir, ha graet e voe "Alc'houeder Arre" anezhañ gant ar C'hoursez e 1928.\nFañch Agrall o soñjal war ribl lenn an Uhelgoad\nGanet e voe Fañch Abgrall d'ar 24 a viz Mae 1906 en un ti-soul e kêriadenn ar C'hreiskêr, e kumun Boneur, e kreizig-kreiz Menez Are. Paour-raz e oa e dud, Olivier Abgrall, a orin eus Bro-Leon, ha Marie-Josèphe Bothorel, a orin eus Boneur : e dad, devezhour diouzh e vicher, a yae a atant da atant da werzhañ nerzh e zivvrec'h, betek Rosko zoken, hag e vammm a oa ganti ur stal legumaj dister.\nMont a reas Fañch da skol-gumun Boneur ha merzet e voe e spered lemm hag e zoug d'ar studi gant ar mestr-skol, an Ao. Keineg. Hemañ en broudas da c'houlenn ur yalc'had-studi a roas tro dezhañ da vont da skol-lojañ skolaj Kernegez da Vontroulez etre 1919 ha 1925. Hag eñ paotrig diwar ar maez, ne voe ket en e jeu e-touez paotred kêr : tavedek, alies e-unan, ne gemere nemeur a berzh e c'hoarioù ar re all, met ur skoliad aketus e voe, douget d'al lennegezh muioc'h eget d'ar skiantoù. Marteze eo abalamour d'ar serridigezh-se warnañ e-unan e voe tuet da vont da varzh.\nTapet an droug-skevent gantañ ken abred ha 1923 e voe ret dezhañ kuitaat ar skolaj e 1925 pa oa er c'hlas kentañ evit mont d'an Uhelgoad da vezañ louzaouet. Danevellet en deus e-barzh Et moi aussi, j’ai eu vingt ans ! an derapiezh nemeti a veze kinniget da neuze d'an dud tapet an droug-skevent ganto, ar gollapsoterapiezh, anezhi strinkellat un danvez eoulek etre gweuzoù ar bleurenn, o dispartiañ e-giz-se ar skevent diouzh ar c'hostoù.\nDre ma voe dispartiet e dud, goude ma voe deuet en-dro dibistig e dad eus ar Brezel Bras, ha ma voe bet ret d'e vamm mont da Bariz da labourat e-giz matezh da c'hounid o bevañs, e voe Fañch o chom diwar neuze e ti dister e vamm-gozh a oa er memes kêriadenn : ar C'hreiskêr. Ganti e voe louzaouet betek ma varvas d'an 12 a viz Meurzh 1930 : 23 bloaz e oa neuze.\nDaoust ma voe berr e vuhez e tapas brud war dachenn al lennegezh e galleg kement hag e brezhoneg. Sevel a reas barzhonegoù ha danevelloù evit sizhuniegoù (« Le Pays breton ») ha kazetennoù (« la Dépêche de Brest et de l’Ouest » , « Ouest-Éclair »). Abred a-walc'h e voe taolet evezh outañ gant Augustin Dupouy, romanter anavezet ha saver kronikennoù evit « La Dépêche ».\nAlan Kerven, Édition bretonne, Sant-Brieg, 1930\nLuc’hed ar Moged, Emb. Armorica, Karaez, 1935\nEt moi aussi, j’ai eu vingt ans, Emb. Armorica, Karaez, 1935 (heuliet gant « Contes du Yun et de l’Arrée »)\nSellet er Wikimammenn : Fañch Abgrall.\nAdtapet diwar « https://br.wikipedia.org/w/index.php?title=Fañch_Abgrall&oldid=1735902 »\nKemm diwezhañ d'an 21 Gen 2017 da 09:09


MediaWiki:Noarticletext - Wikipedia\nN'eus pennad ebet e Wikipedia anvet rik evel-se.\nKrouiñ ar pennad Noarticletext pe Goulenn ma vo krouet.\nKlask Noarticletext e pennadoù all.\nKlask er Wikeriadur, hor raktres kar.\nKlask Noarticletext e Commons, hor sanailh skeudennoù, sonerezh, sonioù, ha videoioù.\nKlask pajennoù e Wikipedia enno liammoù a gas d'ar pennad-mañ.\nM'eo bet krouet ar pennad-mañ ganeoc'h un nebeud munutennoù zo ha ma n'eo ket deuet war wel c'hoazh, eo moarvat abalamour d'un tamm dale evit hizivaat ar bank roadennoù. Klaskit spurjañ ho krubuilh; a-hend-all ho pez pasianted mar plij ha deuit en-dro un tammig diwezhatoc'h kentoc'h eget klask adkrouiñ ar bajenn.\nMa oa bet krouet ar pennad-mañ ganeoc'h pellik zo, marteze eo bet diverket abaoe. Klaskit mat MediaWiki:Noarticletext er roll diverkadennoù, pe taolit un tamm sell war pajenn ar pajennoù nullet. Sellit ivez ouzh roll ar pajennoù da ziverkañ raktal evit kavout an abegoù m'eo bet diverket.\nAdtapet diwar « https://br.wikipedia.org/w/index.php?title=MediaWiki:Noarticletext&oldid=33774 »\nKemmoù diwezhañ degaset d'ar bajenn-mañ d'an 20 C'hwe 2006, da 20:52.


Wikinews/br - Meta\nUr raktres nevez Wikikeloù pe Wikinews. E bal eo rentañ-kont hag ober un diverrañ eus keleier diwar-benn a bep seurt danvezioù gant ur savboent neptu. War ar bajenn-mañ e vo kavet un deskrivadur eus palioù ar raktres zo diazezet war pemp ezhomm diazez. Evit ma yafe en-dro e ranko raktresoù Wikikeloù bezacñ savet en ur bern yezhoù (sellet ouzh lec’hiennoù Wikinews). Da bep kumuniezh eo lakaat e pleustr ar Wikikeleier dre ar munud.\nLogo, disoc’h ar votadeg war al logo\nKlask a raimp pourchas ur strobad mennozhioù evel danvez reolennoù amañ war Meta. Gallout a raio ar c’humuniezhioù dishechvel ober implij anezho evel diazez evit diorren ho reolennoù dezho evit o yezh. Kavet e vo ar mennozhioù-se da lakaat e pleustr war Wikinews/Thinktank evit poent.\n1 Lec’hiennoù Wikikeloù\n2 Porched liesyezhek\n4 Disklêriadur ar pennaennoù diazez\n6 Pazennoù disheñvel pennadoù Wikikeloù\n7 Rentañ-kont war-eeun\n8 Bezañ sur eo gwir hag hervez lezenn ar pennadoù\n9 Bezañ sur e chom neptu ar savboentoù embannet\nhttp://www.wikinews.org/ a gas d'ur porched liesyezh a implij skript porched Tim Starling. Tu zo da adaozañ ar porched Wikikeloù war Www.wikinews.org portal. Gallout a ra ar verourien adaozañ ar patrom en HTML war Www.wikinews.org template.\nE penn-kentañ e oa bet lakaet ar bajenn-mañ d'ar vot evit sevel ur raktres nevez. Mouezhiet e oa bet war Wikinews/Vote. Da c’houde e oa bet savet ul lec’hienn da c’hortoz war demo.wikinews.org, a oa deuet da wir goude ur mizvezh kaozeadennoù ha hadañ.\nHere 26: Ur vouezhiadeg 'da welet' ha diret zo lañset evit kaout an aotre da implijout -- Wikinews/License straw poll.\nHere 27: Un dalc’h eskemm hiziv, 20:00 UTC, war irc.freenode.net, #wikinews. Log : /IRC meeting Oct 27\nKerzu 2: demo.wikinews.org kaset da en.wikinews.org.\nKerzu 3: de.wikinews.org krouet.\nGenv. 28, 29: Doareoù nedelandeg, galleg, suedeg ha spagnoleg savet\nC’hwev. 6: Lañset eo Wikikeloù e bulgareg.\nC’hwev. 12: Dibabet ez eus ul logo nevez - sellet ouzh Wikinews logo contest voting.\nC’hwev. 19: Lañset ar raktres e poloneg, Roumaneg ha portugaleg.\nMarzh 13: Tizhet ar 1000 pennad keleier war an embannadur saozneg.\nMarzh 31: Savet an embannadur italianeg\nMae 23: Lañset an embannadur serbeg\nDisklêriadur ar pennaennoù diazezEdit\nsellet ouzh ar stumm orin war Wikinews manifesto\nKlask a ra Wikikeloù krouiñ ur vammenn geleier frank e lec’h m'eo pedet kement hinienn da gemer perzh o tegas pennadoù diwar-benn darvoudoù bras ha bihan, pe e vefe peogwir int bet bevet gantañ, pe e vefe peogwir ez eus bet rentet kont anezho e lec’h all.\nPazennoù disheñvel pennadoù WikikeloùEdit\nBezañ sur eo gwir hag hervez lezenn ar pennadoùEdit\nBezañ sur e chom neptu ar savboentoù embannetEdit\nRetrieved from "https://meta.wikimedia.org/w/index.php?title=Wikinews/br&oldid=3699953"


Ur fest-noz direizh evit dañsal mod all ! - Bretagne Info\nUr fest-noz direizh evit dañsal mod all !\nBoaz e vezer da welet e pep korn ar vro festoù noz evit arc’hantaouiñ raktresoù stourm, enep d’ar minoù pe evit ar Palestin da skouer. D’an 20 a viz C’hwevrer e vo unan divoutin a-walc’h e Sant-Riwal, ur fest-noz direizh evit dañsal mod all. Un dornad merc’hed yaouank, kalz a vrezhonegerezed en o zouez, a faot dezhe aozañ ar fest se ” a zo ganti ar pal brudañ hon stourm gwregelour, e bed ar sonerezh hengounel da skouer, en ur vezañ asambles un abardevezh hag un nozvezh evit stalioù diwar-benn ar jener, gant kaozeadennoù met ivez dañsoù ha sonerezh betek fin an noz !” emezont war o blog .\nGwregelourezed neuze a embann divezh e tlee ar merc’hed kemer ar galloud oc’h en em lakaat war wel kement hag ar baotred war al leurennoù seniñ hag er vuhez sokial dre vras.\nOuzhpenn dañsal e vo graet eta, diouzh an abardaez e vo eskemmet tro dro d’an temoù se adalek 2e g.m. :\n– Skrivañ pozioù kanaouennoù\n– Fest-noz gwregelour, perak an diaoul.ez ?\n– Un deskadurezh ‘vefe ket seksist\n– Sekselezh.ioù en ur bed heteronormet\n– Sevel Skritelloù\n– Plas ar maouezed war al leurenn.\nDa heul e vo roet plas d’ar sonerezed war al leurenn a-raok klozañ gant ul leurenn digor d’an holl.\nfeminismefest noz antisexistefest-nozGastgwregelourgwregelourezgwregelouriezhsant rivoal


Ur sizhun, un istor : sizhun 44 - TÉBÉO - 2017 - Base documentaire - Cinémathèque de Bretagne - Gwarez Filmoù - Brittany Film Archives\n4 a viz Du 1925. Kondaonet eo Gwilhom Sezneg d'al labourioù ret a-hed e vuhez, anavezet kablus da vezañ lazet Pêr Kemener, kuzulier-departamant Penn-Ar-Bed. Kaset e oa bet d'ar galeoù e Gwiana e-pad 23 vloaz, ha dieubet d'ar 14a viz Mae 1947 da 76 vloaz.\nFilmet e oa bet gant un den dianav e ti e c'hoar-gaer e Maner Kerjoli, gant ar barner Herve hag an Itron Bosser, sekretourez Kevre Gwirioù Mab-Den e Breizh.\nReuz bras a zo bet gant an Afer Sezneg, dre ma voe nac'het gantañ bezañ kablus adalek ar penn-kentañ. Gwilhom Sezneg hag e familh a stourmas hag a gendalc'h da stourm c'hoazh evit ma vefe barnet en-dro.\nMarvet eo d'an 13 a viz C'hwevrer 1954, diskaret gant un oto e Pariz.


Chateaubriand | Soubenn ar geek\nThe Mentalist (kentañ bloavezh) »\nN’on ket plac’h ar filmoù savet evit ar skinwel kement-se, met gwelet em eus Chateaubriand (skignet e vo dimerc’her o tont, 28 a viz Ebrel, war F2).\nUr film 1e45 eo a glask kontañ buhez klok ar skrivagner ha politikour ganet e Sant Malo, François René de Chateaubriand. Savet eo evit ar re ne anavezont ket mat an den hag e bal a zo reiñ c’hoant d’an dud mont da zizoloiñ e skridoù ha Mémoires d’Outre-Tombe dreist-holl.\nN’anavezan ket mat oberenn an den nag e vuhez dre vras, setu on bet dedennet da c’houzout un tamm penaos e oa bet red e vuhez. 1e45 a zo berr kenañ eveljust met un diazez eo dija.\nAn dra bouezusañ a zo, evidon-me, e teu ar film a-benn gant e bal : abaoe em eus c’hoant da lenn Mémoires d’Outre-Tombe (c’hoant em boa da lenn anezho « un deiz bennak » met aze onbroudetoc’h d’en ober en un termen un tamm sklaeroc’h/tostoc’h).\nMod all e keñver film… Ar skeudennoù zo brav. Tremen a ra buan kenañ ar prantadoù disheñvel eveljust, Sant Malo, Pariz, Stadoù-Unanet, Londrez… Ur redadeg eo kazi!\nFrederic Diefenthal a c’hoari Chateaubriand adal an oad a 20 vloaz betek e varv. Kendrec’hus awalc’h eo, ha souezhet awalc’h on bet gant ar bloavezhioù diwezhañ (ur sapre labour fardañ a zo bet).\nLâret en deus an aktour e kerzh an abadenn (ur rakkentaenn war skramm bras e oa) en doa labouret war ar rol dreist-holl e keñver energiezh ha n’eo ket e keñver skiant pe speredegezh. Gwir eo e krou ar film ur skeudenn youlet da zizoloiñ ar bed, da stourm da ober ur bern traoù.\nAn eiltudennoù a zo plijus ivez, e vignon e Londrez pe an trapour da skouer hag ar merc’hed ivez. Zoken ma vez roet ur skeudenn un tamm re yen eus e wreg d’am soñj.\nAr sonerezh a zo ur meskaj tonioù dous ha tonioù lañsusoc’h gant arlivioù keltiek. N’eo ket displijus.\nSouezhus eo gwelet pegen alies e vez meneget Breizh er film.\nSetu, m’ho peus tro da sellet diouzh ar film a-benn dimerc’her e kuzulfen awalc’h deoc’h en ober, n’eo ket ur bennoberenn o po c’hoant adwelet kant gwech met d’am soñj eo mat bezañ gwelet ar film-se ma/pa vezer dedennet gant al lennegezh/an istor.\nThis entry was posted on Ebrel 25, 2010 at 9:49 am and is filed under Stiradoù, webstiradoù ha skinwel with tags buhez, skrivagner.\tYou can follow any responses to this entry through the RSS 2.0 feed. You can leave a response, or trackback from your own site.


Psikologiezh ha Bredelfennouriezh | A ! Lenn... | Pajenn 2\nAsperger et fière de l’être, Alexandra Reynaud, Frañs (2017)\nDiouzh ar c’hiz e teu da vezañ abaoe un nebeut bloavezhioù, kontañ e istor pa vezer aotek. M’em eus komprenet mat e vije un den diwar 100 bennak o vezañ tapet gant an namm-se, anavezet fall c’hoazh. Evel kalz tud gour, n’he deus ket gouezet Alexandra Reynaud petra a z’ae a-dreuz ganti, nemet p’eo bet o c’houlenn, ha hi 26 bloaz, tremen amprouennoù evit gouzout hag-eñ e oa aotek. Hag e oa.\nUn namm eo a c’heller tremen hebioù dezhañ, dreist-holl evit ar merc’hed : an dud o deus ar sindrom Asperger zo ken speredet hag ar re all, hag alies kalz muioc’h. Ha pa vezont en o bleud gant ar c’homz, ar pezh a zo gwir evit lod anezho, ne vez ket lakaet anv Asperger war o c’hudennoù. Diouzh ar pezh a lavar Alexandra Reynaud o deus poan ar vezeien, o-unan, o krediñ anezhi, pa ne vezont ket titouret resis war an namm-se.\nSkrivet eo al levr en un doare eeün, met poellek tre ivez. Kontañ a ra penaos he deus komprenet e c’helle-hi bezañ aotek, penaos he deus tremenet an testoù, ar c’hudennoù a sav diwar an namm-se, eviti, met evit ar re all ivez. Evel ma lavar, pep den aotek zo disheñvel, hag ar pezh a dalvez evit unan ne vo ket gwir atav evit egile.\nPlijet on bet gant he zesteni, a bermet kompren gwelloc’h an aotegezh “skañv”, hag en un doare ledanoc’h bezañ digoroc’h d’ar re n’int ket tre eveldomp, n’eus forzh pe re e vije o diforc’hoù. Ma komz Alexandra Reynaud eus lorc’h en titl eo peogwir eo un namm en deus dibarderioù dreistordinal ivez. Implijet e vez muioc’h-mui tud aotek el lennegezh hag er sinema, met er vuhez micherel ivez. War em eus lennet e pennadoù ‘zo, e vez tutaet aesoc’h tud aotek eget tud “normal” d’ober labourioù resis ‘zo, e embregerezhioù ‘zo.\nDedennus-tre evit kompren tud ‘zo tro-dro deomp, ma n’en em anavezit-ket hoc’h-unan, dre zegouezh, er poltred.\nOber un evezhiadenn\t| tags: Alexandra, Asperger, être, fière, Reynaud\t| posted in Buhezskridoù, Galleg, Psikologiezh ha Bredelfennouriezh\n2 Evezhiadenn\t| tags: amie, celle, Elena, enfant, Ferrante, fuit, nom, nouveau, perdue, poupée, prodigieuse, qui, reste, volée\t| posted in Galleg, Istor, Politikerezh, Psikologiezh ha Bredelfennouriezh, Romantoù\nJeux de famille, Miri Yù, Bro-Japan (2001)\nCheñch en-dro a felle din, dibabet em eus al levr-mañ gras d’e c’holo a gavan brav hag, ur wezh n’eo ket atav, dre ma ne oa ket re hir da lenn.\nRenket eo gant ar romantoù, met e gwirionez n’eus nemet div zanevell hir ennañ, liammet dre o zem : an darempredoù familh. Pep hini eus an div zanevell zo kontet er gour kentañ, gant ur plac’h, met n’eo ket ar memes hini, nag ar memes familhoù a vez kaoz anezho.\nAn danevell gentañ, Jeux de famille, on bet skoet a-walc’h ganti peogwir e lak diaes al lenner. Ur seurt “lec’h-kloz” eo, ma chomer en un ti penn-da-benn. Ambiañsoù liesseurt a vez depegnet, dre implijout objedoù, traoù pemdez, didalvoud diouzh ar c’hentañ sell.\nKlask a ra an tad desachañ he div verc’h da vevañ gantañ en ti kaer en deus lakaet sevel, ha kompren a reer n’en deus ket graet e gañv nag eus e familh nag eus e goublad, daoust ma vije aet e wreg digantañ 20 vloaz kent. Pa ne vije nemet eus al lodenn gentañ-mañ e vije a-walc’h da silañ un tamm diskoñfort bennak. Met kenderc’hel a ra en un doare dic’hortoz : pa ne fell ket d’an div verc’h anneziñ en ti, e ro bod an tad ennañ d’ur familh all. Ha setu an traoù distabilaet adarre : priziusoc’h e teu da vezañ an ti didalvoud-se ne felle da zen e zoñvaat. Poellek e vije lakaat an estrenien-se er-maez, met start eo d’unan ha n’en deus ket asantet mont da chom en ti. Ret eo en em ober ouzh an traoù evel m’emaint. Iskis eo an darempredoù etre an dud, an hoal a sant an dezrevellerez ouzh ar plac’hig, koll a reer e roud tamm-ha-tamm ha dont a ra ar bed da vezañ iskisoc’h-iskisañ. N’eus fin splann ebet, met splujet eo bet en un endro touforek ha diyac’h e-pad an danevell, a gavan deuet brav-tre gant ar skrivagnerez.\nAn eil danevell, Pousses de soja, n’on ket bet plijet kement ganti, daoust ma vije kalz hevelebiezh etre an div. Plediñ a ra honnezh gant ar c’houbladoù, kentoc’h eget gant an darempredoù tud-bugale. Ur plac’h a zo serc’h ur gwazh dimezet. Dont a ra ar wreg lezennel d’en em silañ etre an daou benndudenn, da gemer muioc’h-mui a blas, evel pa vije eus ar familh, just a-walc’h. N’eo ket gwall blijus da lenn peogwir e lak diaes an unan da vat, daoust ma tesachfe an evezh. N’eus ket anv a garantez, komzet e vez a hoal, un tamm bihan, hag a voazamantoù, muioc’h. Ne vez ket diskouezet ar wazed war o gloria mundi : unan n’eo ket gourel, an hini all zo nammet en e spered. Kemer a ra un disent an harozez, a-benn ar fin, met n’eo ket sur he dije divizet kalz tra. Ma n’eo ket hi a choaz he hent, piv a ra ? Leuskel a ra ur blaz c’hwerv war ar staon.\nKavet em eus war un neudenn bennak ali ul lennerez a lavar ne wel ket re vat da belec’h e c’hell kas seurt skridoù. Din-me eo anat a-walc’h : ma vez direnket al lenner gant ar pezh a lenn, e talv eo un taol kaer a-berzh ar skrivagner. Lakaat a ra d’en em soñjal, ha rediañ a ra da sellet ouzh traoù a zo war api en hor emouez. N’em eus ket ezhomm da gompren pep tra na da c’houzout da belec’h he doa c’hoant ar skrivagnerez da gas he lennerien : beajet ‘m eus. Neuze e kav din e talv ar boan e lenn.\nOber un evezhiadenn\t| tags: famille, jeux, Miri, Yu\t| posted in Danevelloù, Galleg, Psikologiezh ha Bredelfennouriezh, Romantoù\nLe secret de la manufacture de chaussettes inusables, Annie Barrows, Stadoù-Unanet (2015)\nN’eo ket gwall vrudet anv Annie Barrows emichañs. Nemet e vez gwelet he anv war levr Le cercle littéraire des amateurs d’épluchures de patates gant Mary Ann Shaffer… Hag en ur lenn al levr-mañ skrivet ganti hec’h-unan, e teu anat din he doa graet ouzhpenn reiñ an dorn. Adkavout a reer ar stil, ha ma n’eo ket istor ar fabrik loeroù ur romant dre lizhiri e vez implijet kalz an teknik-mañ enni, da gas an itrik war-raok.\nNe ouezan ket hag-eñ eo bet graet a-ratozh, met aergelc’h ar romant-mañ a zo tost-tre ouzh an hini a gaver e best-seller Harper Lee : To kill a mockingbird. Ur plac’hig 12 vloaz eo an harozez. N’emañ ket ar vamm war-dro ha desavet eo gant un dintin, en ur gêriadenn eus kreisteiz ar Stadoù Unanet, e 1938. Krog eo ar plac’hig da gompren ne vez ket lavaret pep tra gant an dud gour, ha kas a ra he zamm enklask davet ar wirionez.\nPlijus eo al levr, ne gaver ket hir e amzer ha gwirionded a zo e temz-spered an dud a heulier o flanedenn. Degas a ra tudenn Felix peadra da valañ soñjoù. Ur blaz dudius a zo gant al levr, a lenner en un tenn pe zaou, digudenn.\nN’hellan ket mirout ouzh soñjal eo lennegezh “evit ar merc’hed”, koulskoude. Ur seurt romañs a live uhel. Daoust ma vije grevus an temoù e chom jentil ha brokus an istor, pep tra renket a-feson enni. Chwezh a vank dezhi, marteze.\nMe a garfe klevet ali paotred o dije lennet al levr-mañ, ma z’eus.\nOber un evezhiadenn\t| tags: Annie, Barrows, chaussettes, inusables, manufacture, secret\t| posted in Galleg, Istor, Psikologiezh ha Bredelfennouriezh, Romantoù, Saozneg\nMamie Pauline ou la promesse à la lune, Sandrine Le Mével Hussenet, Frañs (2013)\nUr romant eo al levr-mañ, met n’eo ket unan gant ar ster a roan diouzh boaz d’ar ger-mañ. Tonket eo da lakaat soñjoù da dremen, a gredan, ha da lakaat personelezh an unan da vont war-raok. E-keñver skritur e vez implijet ur skritur doare impresionist, eus an tostañ d’ar santoud. Ha ret eo anzav ez a en-dro : kaer em boa na vezañ ket plijet bras na gant ar stil, na gant an istor, e vezen kaset a-walc’h gant ar wagenn evit tridal gant ar penndudenn ha leñvañ a-greiz-kalon asambles ganti ha gant he familh.\nUr vaouezh kozh, Mamie Pauline, zo oc’h ober he zalaroù. Dibabet o deus he bugale mirout anezhi en he zi-familh betek an treuz diwezhañ. Distreiñ a ra war he buhez : hini ur vaouez dieub en he c’harantezioù hag en he bleud gant he c’horf. Kement hag ober, eo saga ar familh a-bezh a vez kinniget, gant ur sell yael a-ratozh. Hegasus e kavan el levr-mañ ar re a levenez, ar garantez hollvezant a red a-hed ar pajennoù. Soñjet em eus ouzhpenn ur wezh, en ur lenn anezhañ, e vijen bet sorc’hennet gantañ p’am bije e lennet da 15 vloaz, hag en dije sturiet va buhez mod pe vod, met hiziv emaon o tostaat d’an 50 bloaz hag an daolenn a son faos d’am ene. El lec’h m’emaon eus va hent buhez, e seblant din planedenn an dud bezañ renet muioc’h gant tregasoù pemdez ha gwalleurioù, ha pa vijent dister, eget gant karantez. Ar c’hengompren, ar c’henglotañ a zo er romant-mañ a zo anezho e buhez an dud, evel-just, met dindan dec’h : an dra-se eo a ro kement a briz dezho. Gwir eo e vez taolet muioc’h a bled outo p’en em gaver tal-ouzh-tal gant ar marv. Met re gosteziet, re stank, re vrokus e kavan ar romant.\nDaoust ma ne vije ket stil al levr-mañ diouzh va zres e kredan eo unan mat evit e jener. Ur meulgan eo da gorf ha da sekselezh ar maouezed, ha d’ar vuhez dre vras. Lennegezh evit ar merc’hed, eus ar grennardezed d’ar maouezed kozh-Noe.\nOber un evezhiadenn\t| tags: Hussenet, lune, Mamie, Mével, Pauline, promesse, Sandrine\t| posted in Galleg, Psikologiezh ha Bredelfennouriezh, Romantoù\nMont kuit, Maï Ewen (2016)\nEmañ ar romantig-mañ war ar renk evit Priz ar Yaouankiz 2017. Evit krennarded bras a-walc’h eo, adalek an trede klas d’an nebeutañ, peogwir e komz eus sujedoù amjestr.\nUn deiz, pa zistro Lena d’he zroiad en natur, ne gav den ebet er gêr : he mamm n’he deus laosket nemet ur gerig o kemenn eo aet kuit.\nHep mont re zon ganti, e loc’h Maï-Ewen eus an arguzenn-mañ evit studiañ a-dostoc’h ur familh ha n’eo ket bet aes morse an darempredoù ennañ : ne oa ket tost tad, mamm ha merc’h an eil diouzh egile ha diaesamantoù o doa oc’h eskemm -betek ma soñj da Lena, a-benn ar fin, ne vank ket kalz he mamm dezhi. En ur glask kompren perak e veze e mod-se he ziegezh, e wel he deus disoñjet ur bern traoù eus he bugaleaj ivez.\nNe chomer ket pell gant pep senenn, c’hoariet e vez kalz gant an elipsoù zoken : gant se, n’en deus ket amzer an dram psikologel-mañ da enouiñ e lenner. Ar fin, trumm ha kriz, a luch war zu an danevelloù kentoc’h eget war hini ar romantoù.\nD’am soñj eo ul levr mat da loc’hañ dioutañ a-benn loc’hañ un tabut. N’eo ket gwall gempouez a-fed framm, met santet mat eo an degouezhioù, ha n’eo ket diazezet an harozed war bimbatromoù, ar pezh n’eo ket anat (kement-se n’eo ket gwir evit ar strollad mignonezed, da skouer). Ur striv anat zo bet graet gant ar skrivagnerez evit skrivañ en ur yezh eeun ha slaer : gwelet e vez n’emañ ket gant he zaol-esae kentañ, ha plijus eo.\nN’eus nemet un draig : n’on ket sur e klotfe mat seurt skritur d’ur publik paotred, daoust ma vijent ken koñsernet all gant ar sujedoù tretet. N’int ket ken boaz hag ar merc’hed d’en em lakaat e kroc’hen ur benndudenn eus ar reizh kontrol, dreist-holl d’an oad-se.\nOber un evezhiadenn\t| tags: Ewen, Kuit, Mai, mont\t| posted in Brezhoneg, Psikologiezh ha Bredelfennouriezh\nDemian, La Historio de la Junaĝo de Emil Sinklair, Herman Hesse, Bro-Alamagn (1919)\nDaoust ma n’en dije ket graet kalz a verz e Frañs, ar romant Demian a zo bet a-bouez evit an alamaned yaouank o deus lennet anezhañ just goude ar brezel bed kentañ, ha dre se e kavan anezhañ dedennus dija.\nUr romant-deskadurezh eo, met pell eo a vezañ boutin. Heuliañ a ra un ahel ha n’eo ket hini an darvoudoù, daoust ma teufent en urzh kronologel. Ne vezont ket kontet holl, nemet ar re a zegas un dra bennak da vilin ar skrivagner. Klasket en deus deskrivañ stummadur diabarzh ar paotr kentoc’h eget e dreuz er vuhez, ha, dreist pep tra, ar stourm a zo ennañ etre an tu sklaer hag an tu teñval, ar Mad hag an Droug. Ne vez ket implijet termenadurioù relijiel betek re avat.\nAes eo da lenn ha digeriñ a ra un nor war ur prantad istorel : petra a soñje ar re yaouank en amzer-se, penaos en em stumment. Daoust ma ne vije ket cheñchet kement-se anien mabden, e kredan koulskoude en deus kollet ar romant kalz eus e nerzh en XXIvet kantved. Korfenn ar relijion zo skarzhet kuit evit ar bras eus an dud yaouank, ha m’eo ret da bep hini dibab e hent, n’ez eus ket kement a ziaouled da drec’hiñ ha ma oa gwezhall. Diskouez a ra kredennoù Demian, hag e zoare un tamm dreistordinal da gompren an testennoù sakr, teurel muioc’h a evezh ouzh diorren ar bersonelezh en unan eget na veze graet er metoù bourc’hiz-se, intret a relijion.\nUr romant iskis eo, barzhoniel, leun a arouezioù, nepell eus giz an hudouriezh a vremañ. Eeunik e seblant bezañ a-wezhioù met santet e vez en deus klasket Herman Hesse displegañ e wirionezioù ennañ. Ha gwezhioù all, ne gomprener ket re da belec’h en deus c’hoant da gas e lennerien : ur c’hest diabarzh eo, ha divinout a reer n’eo ket kavet ar Graal gantañ c’hoazh d’ar mare ma skriv. Skoet e oa bet, war a seblant, gant e gejadenn ouzh ar bredelfennouriezh, ha ne oa ket c’hoazh gwall gozh.\nTennañ a ra muioc’h ar fin d’ur romant eget da eñvorennoù yaouankiz, ha gwell a se ; reiñ a ra liant d’an hollad.\nOber un evezhiadenn\t| tags: Demian, Detlef, Emil, Herman, Hesse, Karthaus, Sinkler\t| posted in Alamaneg, Esperanteg, Prederouriezh, Psikologiezh ha Bredelfennouriezh, Romantoù, Yaouankiz\nTais-toi et pardonne !, Laurent De Villiers, Frañs (2011)\nBez ez eus levrioù, evel hennezh, ne roont ket c’hoant d’o lenn : emañ an istor a-bezh en titl, hag an anv-familh stag ouzh ar politikerezh a c’hoari evel un argasaer…\nMet brav eo bezañ kurius, a-wezhioù, peogwir eo ul levr mat a-benn ar fin.\nLaurent zo unan eus bugale yaouankañ Philippe De Villiers. Pa oa bugel, eo bet gwallaet gant ur breur dezhañ e-pad bloavezhioù. Kontañ a ra e yaouankiz, al liammoù a stage anezhañ ouzh e familh, hag an doare m’eo bet serret o daoulagad gant e dud ur wezh m’en deus divizet kaozeal. Ne oa plas ebet, er familh-se, evit ar wirionez. Ar pezh a gont eo ar skeudenn roet d’ar bed. Ha ma vez foeltret buhez ur bugel, n’eus forzh…\nMuioc’h eget un istor insest e welan el levr un testeni buhez, un tammig evel eñvorennoù Simone De Beauvoir : penaos, en ur greskiñ en un en-dro ken serr, e teu a-benn an nen da gemer e nij ha da gavout e gempouez. Nac’het eo bet Laurent gant e familh a-bezh p’en deus taolet gouloù war an torfed, e vreur gwallaer eo a zo bet harpet, kentoc’h eget an aberzhiad.\nKalonek eo bet skrivañ al levr-mañ, kalonekoc’h c’hoazh e reiñ da embann, met dreist-holl e vez santet e oa ur red lakaat an istor-vuhez-mañ war baper, ur bazenn bouezus en un hir a derapiezh.\nSkrivet mat eo, n’eo ket re hir, gwirionez a santer er gerioù. Ul levr mat, a ya kalz pelloc’h eget promesaoù dister e ditl.\nOber un evezhiadenn\t| tags: De Villiers, Laurent, pardonne, tais, toi, Villiers\t| posted in Buhezskridoù, Galleg, Psikologiezh ha Bredelfennouriezh


Lec'hiadur Ruigoord en Amsterdam\nRuigoord a oa un enezenn hag ur gêriadenn en Houtrakpolder en IJ meer e proviñs Noord-Holland en Izelvroioù. Ul lodenn eus kêr Amsterdam eo bremañ, hag emañ 8km ac'haleno da Haarlem war-du ar reter.\nEr bloavezhioù 1960 e voe skarzhet holl annezidi Ruiggord gant ti-kêr Amsterdam peogwir e oa bet soñjet kreskiñ porzh Amsterdam, met ne voe ket kaset ar raktres da benn. E 1973 e teuas ur strollad arouzien da skwatiñ, ha fellout a rae dezho sevel ur c'hamp arzourien. Bez ez eus eus ar c'hamp hiziv an deiz, en un doare ofisiel. Festoù a vez aozet ganto en iliz, hag ivez ur festival, bep bloaz e miz Eost.\n↑ Landjuweel 2008!\nLec'hienn ofisiel kêr Ruigoord\nVideo diwar-benn Ruigoord\nAdtapet diwar « https://br.wikipedia.org/w/index.php?title=Ruigoord&oldid=1469130 »


1991-1999 goude 2010 -\nDeathlike Silence, Cymophane, Misanthropy ha Byelobog\nBurzum zo ur strollad Black Metal Norvegia, en deus savet pladennoù Dark Ambient ivez, bet krouet e 1991 e Bergen. Unan eus kentañ ha brudetañ strolladoù Black Metal Norvegia an hini eo.\nAnavezet eo Varg Vikernes hag e raktres sonerezhel ivez evit e vennozhioù politikel hag e dorfedoù : gouennelour eo Vikernes ha drouklazhet en doa rener ur strollad all.\n4 Roll pladennoù\nE gwirionez n'eus, koulz lavaret, nemet un ezel er strollad : Varg Vikernes e-unan. Arzourien all a voe bet pedet evit sevel pladennoù zo e penn kentañ ar strollad avat : Øystein Aarseth, graet anezhañ Euronymous, ezel eus ar strollad Mayhem, gitarour evit an titl War, war ar bladenn anvet Burzum e 1992 Tomas Thormodsæter Haugen, graet anezhañ Samoth, ezel eus ar strollad Emperor, a sonas gitar-bas war ar bladenn Aske.\nD'e 15 vloaz en doa kroget « Varg » Vikernes (kemmet en doa e anv badez Kristian a dalv « kristen » evit « Varg » a dalvez « bleiz » e norvegeg) da seniñ e-barzh strolladoù dister graet Kalashnikov hag Uruk Hai anezho. E 1989 e voe ezel eus ar strollad Old Funeral a guitas daou vloaz war-lerc'h evit sevel e sonerezh dezhañ e-unañ. Div bladenn diskouez a zeuas er-maez e 1991 dindan an anv Burzum. Pladenn gentañ ar strollad, anvet dioutañ (Burzum), az eas er-maez e 1992. Ar bloavezh war-lerc'h a voe hini ma reas « berzh » ar strollad : div bladenn en doa savet, lakaet en doa Vikernes an tan e meur a iliz prenn norvegiat eus ar Grennamzer, a-gevret gant tud all, ha goustilhet en doa Euronymous, rener ar strollad Mayhem o vezañ ma felle da hennezh, hervez Vikernes, e lazhañ. Tamallet e voe ouzh Aarseth/Euronymous bout heñvelreizhad ha komunour gant Varg Vikernes.\nDiv bladenn ouzhpenn (Hvis Lyset Tar Oss ha Filosofem), enrollet a-raok ar muntr, az eas er-maez nebeut war-lerc'h bac'hidigezh Vikernes a reas ivez div bladenn Dark Ambient (Dauði Baldrs et Hliðskjálf ) en toullbac'h o vezañ ma n'en doa nemet ur stokelleg evit ober sonerezh. Lavarout a reas meur a wech Vikernes ne felle ket dezhañ ober Black Metal ken. Koulskoude en deus graet div bladenn Black Metal ouzhpenn war-lerc'h bout bet dieubet, dindan ar frankiz amplegadek, e 2009.\nOrin anv ar strolladAozañ\nDont a ra anv ar strollad eus ur yezh kevrinus ijinet penn-da-benn gant J.R.R. Tolkien : ar parlant du. « Teñvalded » a dalv « Burzum » er yezh-mañ. « Teñvalded ar gristenion a oa ma sklêrijenn, normal eo e raen gant an anv Burzum » emeve Vikernes. E oberenn Tolkien e meneger ar ger-se meur a wech, da skouer war gwalenn Sauron e-lec'h m'emañ engravet ar gerioù-mañ : "…agh burzum-ishi krimpatul" a dalv "…en deñvalded o c'hevreañ holl". Gwelet e vez levezon oberenn Tolkien war ar Varg Vikernes yaouank pa veneger e lesanv a gCount Grishnackh, unan eus Orked Aotrou ar Gwalennoù, pe unan eus ar strolladoù en doa sonet enno : Uruk Hai, unan eus ar gouennoù orked al levr-se eo an Uruk Haied.\nAbalamour da vennozhioù politikel Vikernes eo kevelet Burzum gant an NSBM. Neoazh n'eus ket kaoz eus an naziegezh e sonioù Burzum a zo awenet gant mitologiezh an Hanternoz hag an aergelc'h hag ar bed krouet gant Tolkien. Ober a ra Burzum/Vikernes gant un endro dezhañ e-unan, disheñvel eus ar pezh a vez graet gant strolladoù Black Metal all, o vezañ ma kask krouiñ un aergelc'h teñval kentoc'h eget sevel ur sonerezh feuls evel al lodenn vrasañ eus strolladoù all ar stil-se.\nAdtapet diwar « https://br.wikipedia.org/w/index.php?title=Burzum&oldid=1905896 »\nDernière modification le 3 Gou 2021, à 16:45\nKemmoù diwezhañ degaset d'ar bajenn-mañ d'an 3 Gou 2021, da 16:45.


← Rouaned Danmark\nDiskouez ar c'hemmoù diwezhañ abaoe an/ar 18 Gou 2019 23:55\n17 Gou 2019\nFrederik V Danmark ; 08:15 +8 Bianchi-Bihan kaozeal degasadennoù Destination de redirection modifiée de Frederik V en Frederig V Danmark Dikedenn : Cible de la redirection modifiée\nFrederik V Danmark ; 07:56 -119 Bianchi-Bihan kaozeal degasadennoù Adkas war-du Frederik V Dikedenn : Adkas nevez\nN Frederik V Danmark ; 07:55 +140 Bianchi-Bihan kaozeal degasadennoù Pajenn krouet gant : "'''Frederik V''' a oa roue Danmark. ==Dimeziñ ha bugale== * Sophia Magdalena, dimezet e 1766 da Gustav III, roue Sveden."\nSophie von Mecklenburg-Güstrow ; 09:57 +37 194.250.42.104 kaozeal Dikedenn : PHP7\nSophie von Mecklenburg-Güstrow ; 09:56 -1 194.250.42.104 kaozeal →He bugale Dikedenn : PHP7\nAdtapet diwar « https://br.wikipedia.org/wiki/Dibar:KemmoùKar/Rouaned_Danmark »


Ar re yaouank hag ar brezhoneg\nD’an 21.01.14 e oa bet embannet ur studiadenn gant KRTY Breizh e kenlabour gant OPAB.\nNaufalle Al Wahab, KRTY Breizh, Catherine Bouroulleg, Arsellva Implij ar Yezhoù, Elie Gwegen prezidant KRTY Breizh\nUl lodenn eus ar studiadenn tribloaziek-mañ, “ar re yaouank hag o strategiezh kelaouiñ”, a denn d’ar re yaouank, ar brezhoneg hag ar gallaoueg. KRTY Breizh zo aet e darempred gant Arsellva Implij ar Yezhoù evit kenlabourat war al lodenn-se.\nDiwar 3914 goulennaoueg ez eus bet labouret. Meur a ditour talvoudus zo deuet war wel.\nDa gentañ, ar braz eus ar re yaouank (15-29 bloaz) a anavez un den tost dezho a oar brezhoneg (73% e Penn-ar-Bed, 60% e Aodoù-an-Arvor, 52% er Mor-Bihan ha 43% en Il-ha-Gwilen).\nDa eil emañ ar vrezhonegerien yaouank o chom e kêrioù bras kentoc’h (37% anezho), muioc’h eget ar re na ouzont ket brezhoneg (18%). Er c’humunioù bihan avat (dindan 2000 annezad) n’eus nemet 13% eus ar vrezhonegerien (21% eus ar re na ouzont ket brezhoneg). Un dra nevez eo evit ar brezhoneg.\nTud diplomet eo ar vrezhonegerien yaouank ivez : 88% anezho o deus ouzhpenn ar vachelouriezh (46% evit an nann-vrezhonegerien).\nTra ziwezhañ, barrekoc’h war ar yezhoù int eget ar re n’o deus ket bet a vrezhoneg pa oant bihan : 60% anezho a lavar int gouest da gomz 2 yezh all estreget ar brezhoneg hag ar galleg (30% evit ar re na ouzont nemet galleg).\nEvit ar gallaoueg e teu war wel n’eo ket ken anavezet : 82% eus ar re yaouank a lavar n’o deus klevet gallaoueg tro-dro dezho. 49% a lavar e ouzont ez eus eus ar gallaoueg memes tra. 1 den yaouank diwar 10 a zisklêr e oar un tamm gallaoueg (8% a anavez gerioù dre gomz, 1% o deus ur varregezh mat a-walc’h war ar gallaoueg, 1% ur varregezh mat-tre).\nUr studiadenn dalvoudus neuze a vefe mat adober en dazont evit gwelout an emdroadurioù.


Kaozeal:Marksouriezh-leninouriezh - Wikipedia\npetra a soñjeh deus ar gér naskerezh evid lâred diktatorelezh (sed or gér bét kenniget gant Visant Favé ba 'n e Notennou yezadur bét embannet ga Emgleo Breiz) Lip-Chopin 19:12, 29 Jun 2005 (UTC)\nhhm, n'on ket gwall sur. amañ e talvez kentoc'h kement ha sistem pe doare-ren (renad?). gwelloc'h d'am sonj leuskel diktatorelezh evel m'emañ d'am sonj evit kaozel eus 'dictature du prolétariat'. gant imbourc' e vez kavet diktatouriezh (me gav din eo savet fall ar ger-mañ - tennañ a rafe kentoc'h da berzhioù an diktarouriezh kentoc'h evit d'ar sistem e-unan) pe c'hoazh unreizhouriezh (gwelloc'h marteze unreizherezh?). ne blij ket din groñsren a gaver ivez en imbourc'h, rak re negativel an hini eo. a-hend-all, mersi evit ar reizhadennoù. goût a ouien evit an anvioù-gwan verb (achuet e -et) met aet e oan un tammig re bell o reizhañ ar fed ma ne ran james gant ar c'hemmadur z>z. Neal\nEus petra ez eus kaoz amañ ? En titl e komzer eus Marksouriezh-leninouriezh (en:Marxism-Leninism, fr:Marxisme-Léninisme) hag er pennad eus Leninouriezh (en:Leninism, fr:Léninisme)... Dav e vo sklaeraat an traoù. --Llydawr 28 Meu 2009 da 16:48 (UTC)\nAdtapet diwar « https://br.wikipedia.org/w/index.php?title=Kaozeal:Marksouriezh-leninouriezh&oldid=471129 »\nKemmoù diwezhañ degaset d'ar bajenn-mañ d'an 28 Meu 2009, da 16:48.


Kubewano - Wikipedia\nE steredoniezh eo ur c'hubewano un draezenn eus gouriziad Kuiper hag a gelc'htro en tu-hont da Neizhan ha n'emañ ket e dasson gant ar blanedenn-se. Ar c'hubewanoioù o deus hanterahelioù bras er rann 40-50 unanenn astronomek hag, er c'hontrol da Bloudon, ne dreuzont ket kelc'htro Neizhan. Graet e vez traezoù klasel Gouriziad Kuiper anezho ivez, dre ma'z eo peuzkelc'hiek o c'helc'htro.\nDont a ra an anv souezhus eus ar c'hentañ traezenn dreuzneizhanat (TTN) bet dizoloet (en tu-hont da Bloudon ha da Charon), (15760) 1992 QB1. Ar re a oa bet kavet war he lerc'h a oa bet graet "QB1-o's" anezho e saozneg (distaget kioubewno), ha chomet eo an anv-se.\nE-touez ar c'hubewanoioù e kaver:\n(15760) 1992 QB1, an hini kentañ kavet\nMakemake ar c'hubewano brasañ anavezet hag unan eus an TTNoù brasañ ivez. Lakaet war roll ar planedennoù-korr.\nHaumea, ur stumm hir gantañ, div loarenn hag ur reveulzi herrek (3.9h). Lakaet war roll ar planedennoù-korr.\n50000 Quaoar, e-touez ar re vrasañ\n20000 Varuna, e-touez ar re vrasañ\nAdtapet diwar « https://br.wikipedia.org/w/index.php?title=Kubewano&oldid=1657838 »\nKemmoù diwezhañ degaset d'ar bajenn-mañ d'an 20 Eos 2015, da 08:24.


Journal de Renaud Camus, dimanche 6 mars 2016\ncréée le lundi 7 mars 2016, 12 h 08\nmodifiée le mardi 8 mars 2016, 23 h 16Plieux, dimanche 6 mars 2016, une heure moins le quart du matin. Parmi mes (trop) nombreuses occupations figurent celles de critique hôtelier. Je les exerce bénévolement, comme la ~~~~~~~~ ~~~~ ~~~~~~~, ~~~~~ ~~~ ~~~~~ ~~~~~~~~~~~~, ~~~ ~~’~~~ ~~~~~ ~~~ ~~~ ~~~~~ ~~~~~ grade, d’ailleurs assez ~~~~ ~~~~~~. ~~~ ~~~ ~~~~~~~~~ ~~~~~ ~~~ ~~’~~~~~~~~, ~~~ ~~~ ~~~~~~, ~~~~~~~~ ~~~ ~~~~~~, ~~~~~ ~~~~~~~ ~~~ ~~~~~ ~~~~~~~~~~~~~~ ~~~~ ~~~~~ ~~~~ ~~~~~~~~~~~~~~~ ~~~~ ~~~~~ ~~~~ ~~~~ passer une ou ~~~~~~~~~~ ~~~~~~, ~~~~~~~ ~~~ ~~~~~~~ ~~~~~ ~~~~~ ~~~~~~~~~ ~~ ~~~~~~. ~~~~~~ ~~’~~~~~~ ~~~~~~~~~ ~~~~~~~~~~~~, ~~~~~~ ~~~~~ ~~ ~~~~~ ~~~~~~~~~~. ~~~ ~~~~ ~~ ~~~~~~~~ ~~~’~~~ ~~~~~~~, ~~~~~~~~~~, ~~~ sans doute aussi ~~~ ~~~~~~~, ~~~~~ ~~~ ~~~ ~~’~~~ ~~~~ ~~~~~~~~ ~~~~~ ~~ ~~~~~ ~~~ ~~~~~~~~~~, ~~~ ~~~~~~~~ ~~~~~~ ~~~~~~ ~~ ~~~~~~~~~~~~~~~ ~~~~~~~ ~~~~~~~~, ~~~~ ~~~~ ~~~ ~~~~~~. ~~~~ ~~~~~~~ à quatre étoiles, ~~~ ~~~~ ~~~~~~, ~~’~~~~~~~~ ~~~~ ~~~~~~~~. ~~~~~~~~’~~~~ ~~~ ~~~ ~~~ ~~’~~~~ ~~ ~~~~ ~~~~~ ~~~~~~ ~~~ ~~~~~~~~~~~~~ : ~~~~ ~~~~~~~~~~~~ ~~~ ~~~~~~ ~~’~~~~~~~~~ ~~~~~~~~~ ~~~ ~~’~~~ ~~~~~ ~~’~~~~~~~~~~ d’éviter les désastres ~~~~ ~~~~~ ~~~~~~~~ — ~~’~~~~ ~~ ~~~~ ~~~~~ ~~~~~. ~~~~~~~, ~~~~ ~~~~ ~~~~~ ~~~~ ~~~, ~~~~~~ ~~~~~~~~~~ ~~’~~~~-~~~~~ ~~~~ ~~~~~~~~, ~~~ ~~’~~~ ~~~~~ ~~~ ~~~~~~~~~. ~~~~~~ ~~’~~~~~~ Napoléon de Lucques, ~~~~~~~~ ~~~~~~~~~~~~~~ ~~~ ~~~~~~~~~ ~~~~~~~~~~~~ ~~~ ~~~~~ ~~~~~~ ~~~~~~ ~~~ ~~~~~ ~~~~~~~~~, ~~~~ ~~~ ~~’~~~~~~~ ~~~~~ ~~~~~~~~~~~~~~, ~~~~ ~~~~~~~~~~~ ~~~~~~~ ~~~~~~~~ ~~~~~~~~~~~. ~~~ ~~~~ ~~~~~ ~~~~~~~~ ~~~~~~~~~~~~~~~, comme à peu ~~~~~ ~~~~~ ~~~~ ~~~~~~~, ~~’~~~~~~~~~~ ~~’~~ ~~~~~~~~~~~~~ ~~~~, ~~~ ~~ ~~~~~~~ ~~~~~~ ~~~ ~~ ~~~~~~ ~~~~~~~~~, ~~~~ ~~~~~ ~~~~~~ ~~~~~~~~~ ~~~ ~~~~~~~~~, ~~~~ ~~~~~~~ ~~~~~ ~~~~~~~~~~~ ~~~~~ la chambre, cette ~~~~~~~~~~-~~~ ~~’~~ ~~~~~~ ~~~~ ~~~~~~~. ~~~~~ ~~’~~ ~~~~~~~~~~~~ ~~~ ~~~~~~, ~~~~~~ ~~~ ~~~~~~~ ~~~ ~~~~~~ ~~~~~~~~ ~~~ ~~~~~~~~, ~~~~ ~~~~~~ ~~~~~ ~~~~~~~~ ~~~ ~~~~~~~~~~~, ~~~~ ~~’~~ ~~~ peu réconcilié avec lui.\nIl ~~~~~~~ ~~’~~~~~~ ~~~~~ ~~~~ ~~~~~~~’~~~ ~~’~~~~~~~~~ ~~~ ~~~~~ ~~~ ~~~~~~~~~~~~~~~ ~~~~~~~~~~~ ~~~~~~~~~~ ~~~~ ~~~~~~~, ~~~~~~~ ~~~ ~~~ ~~~~~~~~~~ ~~~~~. ~~~~ ~~~~~~~ ~~~’~~~ ~~~~~~~~~ ~~~~~~ ~~~ ~~~~ chers ont des ~~~~~~~~~~~ ~~~’~~~ ~~~~~~~~~ ~~~~~~ ~~~ ~~~~ ~~~~~~~~, ~~~~~~ ~~~~~~~~~~~ : ~~~~~~~~ ~~~~~-~~~~ ? ~~~ ~~~~ ~~~~~ — ~~-~~~~~~ ~~~~~~~~~~~~~, ~~-~~~~ ~~~ ~~~~~~~~~~~ ~~~ ~~~~~~~~ ~~~ ~~~~~~ ~~~~~~~~~~~~~— que tout le ~~~~~~ ~~ ~~’~~~~ ~~~~~ ~~~ ~~~~~~ ~~~~~~~~~~, aujourd’hui…\nLa ~~~~~~ ~~~~~~~~ ~~~~ ~~~ ~~~~ ~~ ~~~~~, ~~~~~~~~~~~. ~~~ ~~~~~ ~~~’~~~~~ ~~’~~~~ ~~~~ ~~~ ~~~~~~, ~~~ ~~~~~ ~~~~~~~ ~~~~~ doute la première ~~ ~~~ ~~~~~~~~~, ~~~ ~~~’~~~~~ ~~~~ ~~~~~ ~~~~~~ ~~’~~~~~~~ ~~~~ ~~~~~~~ ~~~ ~~~~ ~~~~~ ; ~~~~~, ~~~~~ ~~~ ~~~~~~~ ~~~ ~~~~~ ~~~~~ ~~~~~~ ~~~~ ~~~~~~~~~, ~~~~~ ~~~~ ~~~~~~ près d’en être ~~~ ~~~~ ~~~, ~~~~~ ~~~ ~~~~~, ~~~~~~~~~~~~~~. ~~~~~~ ~~~~ ~~~~~~~~ ~~~~~~~~~~~~~~ ~~~~~~~~~~ ~~’~~ ~~~~~~ ~~~~~~ ~~~~~ ~~~~~~~ ~~~~~~~, ~~~ ~~~~~~ ~~~~~ ~~~~~~~~~ ~~~~~~. ~~~ ~~’~~~~~~ ~~~~~~~ ~~~~~~~~ de ce privilège ~~~~ ~~~ ~~~~ ~~ ~~~~~~~~ ~~~~~~, ~~~~~~ ~~~ ~~~~~~~~ ~~~~ ~~~~~~~. ~~’~~~~~~ ~~~~ ~~~~~~~~~~~ ~~~’~~~ ~~~~~~~~~~~ ~~~~~~~~~~ ~~~~~ ~~~~ ~~~~~~ ~~~~~~~~~ ~~~~ ~~~ ~~’~~~~~~ ~~~~~~~~~, ~~~~~ ~~~ ma réservation, que ~~~~ ~~~~~~~~~ ~~~~~~~~ ~~~~~~ ~~ ~~~~~ ~~~~~~ ~~ ~~~~~-~~~~~~, ~~~~~ ~~~~~ ~~~~~~~ ~~~~~~. ~~~~~ ~~~~~ ~~~~~~~ ~~~~~~ ~~~~~ ~~~ ~~~~~ ~~~~~~~~ ~~~~~ ~~~~ ~~~~~~~~~, ~~~~~~~~~~~~ ~~~~~ ~~~~~ le monde. Deux ~~~~~ ~~~~~~~~~ ~~~~~~ ~~~~~~~~~ ~~~~~~ ~~~~ ~~~~~~ ~~~ ~~~~~ ~~~~~~~~~, ~~~~~ ~~~~~ ~~~~ ~~~~~~~~~~~~~~ ~~’~~~~~~~~~, ~~~ ~~~~, ~~~~~~~~~~~~~~, ~~’~~~~ ~~~~ ~~~~~~~~~~. ~~~~~~~~~~ ~~~~~ ~~~~~~ ~~~~~~ ~~~-~~~~ ~~~~~ nuits, et elles ~~~~~ ~~~~ ~~~~~~~ ~~~~ ~~~~~~~~~~ ~~~ ~~~~~ ~~~~~, ~~~~~ ~~~~~~~ ~~~~~~ — ~~~ ~~~~ ~~~~~~~~~~~ ~~~~ ~~~~~ ~~~~ ~~~~~, ~~ ~~~~~, ~~~~~ ~~~~~~~~~~ ~~~~~ ~~’~~~ ~~~~ ~~~~~ beaux monuments de ~~~ ~~~~~~, ~~~~~ ~~~~~~ ~~~~~~ ~~ ~~~~ ~~~~~ admirable.\nEn ~~~~~ ~~~’~~~~~~, ~~~~~~~~~~, ~~’~~~~~~~~~~~~~~ ~~~~ ~~~~~~ ~~~~~~~~~, ~~~ ~~~~ ~~~~~~~ ~~~ ~~~~ ~~~~~~~~~~, ~~~~~~ ~~~ ~~~~~~~ ~~~~~~ ~~’~~~ couvent. Aucun petit ~~~~~~~~~ ~~~~~~~~~~~ ~~~~ ~~’~~ ~~~~ ~~~~~~, ~~~~ ~~~~~~~~, ~~~~~~~ ~~~’~~~ ~~~~~~~ ~~~ ~~~~~~~ ~~~~ ~~~~~ ~~~~~~~ ~~~ ~~~~~~ ~~ ~~~ ~~~~~~~~~~ ~~~ ~~ ~~~~~~~~, ~~~~~~~~~~ ~~~~~~~~~, ~~~~~~~~ par requête, comme ~~~~~ ~~’~~~~~~~~ ~~~~~ ~~~~ ~~~ ~~~~~, ~~~ ~~~~~, ~~~ ~~~~~~ ~~~ ~~~~ ~~~ ~~~~~~, ~~~~~~~ ~~~ ~~~~~~~~~~~ ~~~’~~~ ~~~~~ ~~~ ~~~~~~~~, ~~~ ~~~~~ ~~~~~-~~~~~ ~~~ ~~~~ ~~~~, qui sait : ~~~ ~~~~~~~ ~~~ ~~~~~~ ~~~~~ ~~~~~~~ “~~~~~~~~~~~~~”, ~~~ ~~~ ~~~ ~~~~~~~~~~ ~~~~-~~~~~ ~~~~ repas.\nDans ~~~~ ~~~~~~~~~ ~~~ ~~ ~~~ ~~~~~~ ~~~ ~~~~~~~~~ ~~~~ ~~~~~~~ ~~~~~~~~~~~~~~, ~~~~~ ~~~~ d’en donner. Le ~~~~~~~~~~ ~~~~~~~~~~, ~~~~~~~~~~~ ~~~~ ~~~~~~ ~~ ~~~~~ ~~~~~~~~, ~~~~~ ~~~~~~~~~~ (“M. ~~~~~~ Camus…”), ~~~ ~~~~~~~~~ ~~~~~~ ~~~~ ~~~~ ~~~~~~~~~~, ~~~ ~~~ ~~~~~~~ ~~~~~~~~~~~~~~~~ : ~~~ ~~~~~~ ~~~’~~~ ne se sent ~~~~ ~~~~~ ~~~~~~~ — ~~~~ ~~~~~~~~, ~~~~~-~~~~~. ~~’~~~~~~ ~~~~~ ~~~ ~~~~~ (~~’~~~~ ~~~ ~~~~~~ ~~~ ~~’~~~~~~~~~ ~~~ ~~’~~~~~~~~~ ~~~ ~~~~~~~) ~~~~~~ ~~~~~~ ~~~ ~~~~~~~ ~~~ ~~~~~~~~ ~~~~ les lieux de ~~~~~ ~~~ ~~~~~ ~~~~~~~~~~~~~~ ~~~ ~~~~~~~~~ (~~~~~~~, ~~~~ ~~~~~~~~), ~~~~~~~~~ ~~~ ~~~~~~~~~~ ~~~~ ~~~~~~ ~~~~~ ~~~~~~~ ~~~~~~~~~ : ~~~~ ~~~~~~~~ ~~~~~~ ~~~~~~ ~~~~ ~~~~~~, ~~~~~~~ ~~~ ~~~~~ ~~~~~~~~, concert, exposition, pieux ~~~~~~~~~~~ ~~ ~~~~~ ~~~~~~~~~ ~~~~~~~~~~~, ~~~~~~ ~~~ ~~~~~. ~~~~~ ~~~~~ ~~~~~~ ~~~ ~~~~~~~~~~~-~~~ ~~~~-~~~ ~~~~~~~~ ~~ ~~~~~ ~~~~ ~~~~~~-~~~~~~ ~~~~~ ~~~~~~~~ ~~~~~~~~~~. ~~~~ ~~~~~~~ ~~~~~~~~ ~~~~~ ~~ fait inaperçus, comme ~~~ ~~~~ ~~~~ cas.\nPierre, ~~~~ ~~ ~~~~~~ ~~~~ ~~~~~~~ ~~~~~~~~~~ ~~~~ ~~~~~~~~ ~~~ ~~~~ ~~~~~~~, ~~~~~~~~~~~ ~~~~ ~~~~~~~~ ~~~ ~~~~~~~ ~~~~~~~~ ~~~ ~~~~~-~~~~~~~~~ ~~~~~~~~ ~~~~ ~~~~~~~ ~~~~~ la fameuse chambre ~~~ ~~~~~~~~~ ~~~ ~~~~~ ~~~~ ~~~~~~~~ ~~~ ~~~~ ~~~~~~, ~~~~~ ~~~~ ~~~~~~ ~~~ ~~~~~~~~ ~~~~~~~~~~~~~ ~~~~~ ~~ ~~~~~~~ ~~~ ~~~~~ ~~~ ~~~~~~~~~~~ ~~~~ ~~~~~~~, ~~~ ~~~~~~. ~~~~ anciens pensionnaires du ~~~~~ ~~’~~~~ ~~~~~~, ~~~~, ~~~’~~ ~~~ ~~~~~~~~ “~~~~~~~~~~~”, ~~’~~~ ~~’~~~ ~~ ~~~~~ ~~~ ~~~~~ ~~~~ ~~~~ ~~~~~~~~~~~ ~~~~ ~~~ ~~~~~ ~~’~~~~~~~~ ~~~ ~~~ ~~~~~~~~ ~~~~~~~ (~~~, ~~~ la passerelle proprement ~~~~~, ~~~~ ~~~ ~~~~~~~ ~~~ ~~~ ~~~~~~~~ ~~~~ ~~~~~~). ~~~~ ~~~~~~~~~ ~~ ~~~~~~~~~~ ~~ ~~~~~ ~~~~~~~ ~~’~~~ ~~~~~~~ ~~~~~ ~~~ ~~~~~~~~ ~~~ ~~’~~~~ ~~~~~~~~~~~ ~~~~~~~~~~~, ~~~~~ ~~~ ~~~ s’y trouve ni ~~~~~~~~~~ ~~~ ~~~~~~, ~~~~~ ~~~~ ~~~~~~ ~~~~ ~~~ ~~~~, ~~~ ~~ ~~~~~~ ~~~ ~~~~~~~~~, ~~~ ~~~~~~ ~~~’~~~ ~~~ ~~~~~ ~~~~ ~~~~~~ ~~~~~~ ~~~~~~ ~~~ ~~~~ ~~~~~~~~~~ ~~~~~~~~~~~, à moins de ~~’~~~~~~~~~~~~ ~~’~~~ ~~~~~~~~ “~~~~~ ~~~ ~~~~~~~” — ~~~~~~~~~~~ ~~~ ~~~~ ~~~~~~~~~~ ~~~~~ ~~~ ~~~~~~~ ~~~~~~~~ (~~~~~ ~~~~~ ~~ ~~~~~~~ ~~~~~~~~~~ pliés).\nJ’en ~~~~~~ ~~ ~~~~~~~~~~ ~~~~~~ ~~~~ ~~~~~~~~, et un peu ~~~~ ~~~~~~~ ~~~ ~~~~~~~~~~~~, ~~~ ~~~~~~~ ~~~~ ~~~~~~~ ~~~ ~~~~~, ~~~~~~~~~~~~~ ~~~~~~~ — ~~~~~~ ~~~’~~~~ ~~~ ~~~~~ ~~~~~~~~ ~~~~~~ ~~~~~~~ ~~~~~~~~~~ ~~~~~~~~ ~~~~~~~~~~~ ~~~ ~~~~~~~~ ; ~~~~, si la façon ~~~~~ ~~~~~ ~~~~~~ ~~~~ ~~~~~~ ~~~~ ~~~~~~~~~~~~~~~~ ~~~ ~~~~~~ ~~ ~~~~~~~~~ ~~~~~~~~ ~~’~~~~~~~~~ ~~~~ ~~~~~~~~ ~~~~~~~~~~~~~~ ~~~~~~~ ~~~~~~~~ ~~~~~~~~~~~~~~~, ~~’~~~~ ~~~ ~~~~ ~~~~~~~.\nvoir l’entrée du dimanche 6 mars 2016 et son image dans Le Jour ni l’Heure


Buhez ar Sent/1912/Laurans Justinian - Wikimammenn\nBuhez ar Sent/1912/Laurans Justinian\n◄ Roza Viterb Laurans Justinian Oneziphor ►\nPempvet devez a viz Gwengolo\nSant Laurans Justinian\nKentan patriarch Veniz (1380-1455)\nLaurans, eus familh vrudet ar Justinianed, a oa ganet en Veniz, hag a ziskouezas en e vugaleach eur furnez dreist e oad.\nEur eontr manac’h en devoa, ar chaloni Marino, hag e savas c’hoant gantan da vont d’e heul. Evit gwelet hag-en e c’hellje en em ober diouz bue pinijennus ar venec’h, en em gustumas, a vihanik, da dremen an noz war eur feusken goad.\nE vamm, intanvez abred, he devoa c’hoant d’e welet o timezi er gêr, ha kinnig a rê d’ezan merc’hed diouz e zoare.\nLaurans, goude bezan laket kenver-ouz-kenver ar blijadur a gaver er bed hag ar boan a gaver er manati, a dôlas e zaoulagad war Hon Zalver stag ouz ar groaz, hag a lavaras : « Ennoc’h, o ma Doue, eo e lakan ma holl fizianz. »\nPrest goude e kimiadas diouz e vamm hag e vreudeur, diouz danve hag enor ar bed, hag en em dennas gant e eontr en manati Sant-Jorj.\nDiwar neuze ne falvezas ket gantan kemer plijadur ebet ken war an douar ; kammed ne lake e dreid en liorzou e vanati nag en maner e vamm, nemet pac’h eas d’he gwelet war he zremenvan. Skourjezan rê e gorf betek ar gwad ; pa veze ouz tol, ne zebre ket e walc’h ; a-vec’h ma kemere ar pez a oa red evit chom en e zav ; gwech ebet n’evas, zoken, eur banne dour etre e brejou, ha pa beded anezan da gemer eun dra bennak, war digare ma veze skuizus al labour pe domm an amzer, e lavare : « Ma n’hallomp ket gouzanv ar zec’hed-man, penôs e c’helfomp-ni gouzanv tan ar purgator ? »\nEpad ar goanv, ne veze ket gwelet o tostât ouz an tan ; nag en e gozni, nag en e glenvejou, kaer a veze derc’hel warnan, n’halled ket e lakat da zibri eun tamm kig.\nSkoet adalek e yaouankiz gant droug-ar-roue, e oe red lakat an tân hag an houarn war e c’houg ; elec’h klemm, e lavare d’e vedesined : « Troc’het ha devet heb aon ebet ; ar verzerien o deus gouzanvet eun tamm mat gwasoc’h ! »\nMa kare ar binijen, e kare kemend-all ar zentidigez, an dousder hag an izelded a galon. E blijadur oa mont dre ar ruiou a oa muian darempredet en Veniz, en esper e vije grêt gwap anezan gant unan bennak. E beden a oa hep paouez, hag alïes e veze douget a spered betek an nenv. Adalek e velegiach betek e varo, ne chomas ket eun devez hep lavaret an oferen, nemet gwall-glanv e vije : « Nebeut awalc’h a garante, emezan, en deus evit Jezuz-Krist an hini ne glask ket bezan a-unan gantan, ken alïes gwech ha ma c’hall. »\nAr pab Eujen IV, oc’h anaout e zantelez, a hanvas anezan da eskob en Veniz (1433). Laurans a reas pep tra evit pellât ar garg-ze dioutan, mes red e oe d’ezan senti. Eur wech eskob, e talc’has, en e eskopti, da vevan evel ma veve en e vanati. Pep tra en e di a oa liou ar baourente warnezan ha ne zalc’he war e dro nemet pemp servijer, abalamour, emezan, m’oa red d’ezan bezan piz, dre m’en devoa kalz a vugale da zevel, da lavaret eo, kalz peorien da vagan.\nSeul striz oa en e genver e-unan, ha seul hegarat oa en kenver e nesan, ha dre-ze e teuas da c’honid kalonou an holl, hag e c’hallas dont a benn da derri ar giziou direiz a oa en em zilet, ken e-touez e bobl, ken e-touez e veleien.\nE zor a oa bepred digor d’ar beorien ; koulskoude, gwell e kave rei d’eze bara ha dilhad eget arc’hant, gant aon na deujent d’ober impli fall gantan, evel ma c’hoarvez, siouaz, alïes awalc’h.\nUnan eus e gerent a deuas eun devez da c’houlenn sikour digantan da greski argourou e verc’h : « Ma roan nebeut d’ec’h, a lavaras Laurans, ho merc’h ne vezo ket gwellaet he stad, ha ma roan kalz, e rin gaou ouz eleiz a beorien, o deus ezom eus an arc’hant-se evit bevan ! » hag e lôskas anezan da vont d’ar gêr en goullo. Karet a re e gerent, koulskoude, mes e zeveriou a eskob a dremene da gentan.\nAr pab Eujen IV hen lezhanvas gloar an eskibien, ha Nikolas V, da varo Dominik Michelli, eskob Grado (1451), a gavas mat rei e c’halloud a batriarch da eskob Veniz.\nEur blavez, epad ma oa oc’h oferennan, da noz ar pellgent, en devoe an eurvat da welet ar Mabig Jezuz dindan stumm eur bugel bihan.\nAnaout a rê an amzer da zont ; dre e bedennou e pellae ar c’hlenvejou hag an diaoulou. Skrivan reas levriou a zevosion.\nMervel a reas war ar c’halet, d’an 8 a viz genver 1455, oajet a bempzek vla ha tri-ugent. E gorf a chomas seiz devez ha tri-ugent war ar varv-skaon, hep ma vije anat ennan an disteran breinadurez.\nAlexandr VI a lakas anezan e-touez ar zent, er bla 1690. E ouel a ve grêt d’ar 5 a viz gwengolo, abalamour ma oe sakret eskob da genver an de-ze.\nKlask bezan glan en eur chileo c’hoantegeziou ar galon, a zo klask mougan eun tân gwall o teurel eol warnezan.\nSant Laurans Justinian.\nAdtapet diwar « https://br.wikisource.org/w/index.php?title=Buhez_ar_Sent/1912/Laurans_Justinian&oldid=38169 »\nKemmoù diwezhañ degaset d'ar bajenn-mañ d'an 5 Gou 2012, da 06:31.


Kaozeal:Hent ar Seiz - Wikipedia\nKaozeal:Hent ar Seiz\nSouezhus eo ar bennlizherenn e Seiz. Un danvez eo. --Kadwalan 4 Her 2011 da 20:52 (UTC)\nAdkavet e vez e meur a yezh (saozneg, kembraeg, esperanteg: en:Silk Road, cy:Ffordd y Sidan, eo:Silka Vojo, ha reoù all c'hoazh, katalaneg...), met n'ouzon ket perak.--Trec'hlid mitonet 5 Her 2011 da 07:26 (UTC)\nPeogwir ne reer ket er yezhoù-se hervez reolennoù lizherennañ an fr:Imprimerie nationale (France). Hervez an aozadur-se e ranker skrivañ e galleg "Parti socialiste", "Age du fer" pe "Route de la soie" pa vez anvadurioù evel-se, savet diwar meur a c'her. E yezhoù all e lakaer lizherennoù bras e deroù an holl c'herioù, war-bouez ar gerioù bihan evel ar gerioù-mell pe an araogennoù. Er skridoù gallek ne ra ket an holl gant reolennoù an "Imprimerie Nationale" avat ha stank eo ar c'helaouennoù pe al levrioù ma c'haller lenn "Parti Socialiste", "Premier Ministre" pe "Âge du Fer", e-lec'h "Parti socialiste", "Premier ministre" hag "Âge du fer". Er broioù gallek all ne reer ket kennebeut diouzh ar reolennoù-se (sellit ouzh fr:Comparatif des différents codes typographiques francophones). Er skridoù brezhonek e kav din e kaver peurliesañ titloù skrivet evel m'emañ ar boaz e broioù all ("Ofis Publik ar Brezhoneg", kentoc'h eget "Ofis publik ar brezhoneg", evel fr:Office public de la langue bretonne). Kenkoulz heuliañ ar boazioù-se, kentoc'h eget re an Imprimerie Nationale. --Llydawr 5 Her 2011 da 10:31 (UTC)\nKompren a ran. Koulskoude e kav din ne vez ket heuliet an doareoù lizherennañ-se e brezhoneg peurliesañ. Kaoz a oa bet eus an dra se en davarn db Oadvezh ar maen/Maen hag ar skouerioù a ziskoueze e vez graet kentoc'h gant lizherennoù bihan pa vez anv eus un danvez el levrioù skol istor, da skouer. Lenn a ran ivez "Hent ar seiz" e Geriadur an Here, er pennad "seiz".--Kadwalan 5 Her 2011 da 12:17 (UTC)\nEvit ul lenner boas e vo dav kaout ur reizhiad simpl hag eeun evit an titloù (ar memes kudenn a zo ivez gant ar barrennoùigoù-stagañ). Ma ne gaver ket ar pennad abalamour ma vank ur bennlizherenn ne vo ket fin. Evel-just e c'haller ober adkasoù ("Aodoù-An-Arvor", "Aodoù-an-arvor", "Aodou an Arvor", "Aodoù An Arvor", "Aodoù an arvor" a gasfe da "Aodoù-an-Arvor"...), met pounner eo evel-just. Evit an anv-mañ, e kav din e vije kentoc'h "Hent ar seiz", nemet hag implijet eo evel un anv divoutin.--Trec'hlid mitonet 6 Her 2011 da 19:35 (UTC)\nN'eo ket sklaer bepred er yezhoù all kennebeut, ober a ra WP gallek gant fr:Route de la soie met diouzh an tu all e reont gant fr:Route du Sel.--Trec'hlid mitonet 7 Her 2011 da 09:01 (UTC)\nAdtapet diwar « https://br.wikipedia.org/w/index.php?title=Kaozeal:Hent_ar_Seiz&oldid=1067854 »\nKemmoù diwezhañ degaset d'ar bajenn-mañ d'an 7 Her 2011, da 09:01.


Publié le 10/11/21 12:33 -- mis à jour le 10/11/21 12:33\nPauline Kerscaven (Dour ha Stêrioù Breizh / Eau et rivières de Bretagne)\nPauline Kerscaven, e-karg eus ar c'hehentiñ evit Dour ha Stêrioù Breizh, aterset gant Lionel Buannic 'barzh an abadenn "Pennad Kaoz" savet gant Brezhoweb. Un abadenn istitlet e brezhoneg.\nPauline Kerscaven, aterset gant Brezhoweb e-barzh an abadenn Pennad Kaoz.\n"Ar pal, lakaet gant Unvaniezh Europa, a zo kaout 100 % deus ar stêrioù yac’h a-benn 2027, ’vo ket tizhet ar pal..." Pauline Kerscaven , e-karg eus ar c'hehentiñ evit Dour ha Stêrioù Breizh, aterset gant Lionel Buannic 'barzh an abadenn "Pennad Kaoz" savet gant Brezhoweb.\nPennad kaoz a zo ur rummad atersadennoù hir e brezhoneg, war temoù a bep seurt (ekonomiezh, skiantoù, istoer, politikerez, arzourien, broioù estren, etc).\nAtersadennoù hir, evit kemer an amzer da vont don e-barzh ur sujet, kemer an amzer da chom gant an den aterset evit lakaat war-wel e istoer pe ar pezh en deus da lâr war an tem choazet en a-raok.\nIstitlet eo an abadenn-mañ e brezhoneg, hag e vo ouzhpennet a-benn nebeud istitloù e galleg hag e saozneg da heul.\nPosupl eo gwelet ar Pennadoù Kaoz arall amañ : Pennad Kaoz


Ar preon glas - Wikimammenn\nAr preon glas\nA. Lefournier ha Ian Salaun, 1889 (p. 416-420)\n◄ Sant Fransez hag ar Bleiz a Eugubio Ar preon glas Penauz e vez galvet avechou eun den da eur stad a vuez ►\nAR PREON GLAS.\nMari Argoat a voa chomet intanvez gant eur potric hanvet Per. He goas a voa eul labourer mad hag honest, hag en doa gounezet bara d’ar vam ha d’ar map divar bouez he zivrec’h. Deut oa zoken a benn da brena eun tiic hag eun tamik douar, hag e c’hespere beza eun deis en he æz. Evel n’en doa ket, cals a vanke, arc’hant avoalc’h da baea an ti hag an tam douar-ze, e voue red dezan presta. Eun tiec pinvidic hanvet Blez, a roas dezan pemp cant scoet evit paea ar perc’hen.\nAl labourer a bae eul lodennik bep bloas eus ar pemp cant scoet, ha ne dlie mui nemet daou c’hant lur da Vlez pa deuas ar maro dezan. Dre ma pae eun dra bennag, Blez a verke ar pez en doa recevet var eur c’haier, hag ar c’haier-ze a jome etre daouarn al labourer pehini her c’huze ep ma vouie he c’hreg peleac’h. Gouzout a rea gouscoude ne voant mui dleour nemet a zaou c’hant lur.\nEun nebeudig goude m’e devoa Mari Argoat collet he fried, Blez, an hini en doa prestet arc’hant dezo, a varvaz ive. Eun niz dezan a heritas eus he zanvez. O veza cavet etouez paperiou he eontr eur paper a verke en doa prestet pemp cant scoet d’al labourer ma on eus comzet anezan, an intanvez a voue galvet da renta cont a gementse. Mari a zisclerias dirag heritour Blez ha dirag ar barner ne dlie nemet daou c’hant lur var ar pemp cant scoet-ze, hag e devoa eur c’haier da ziskuez eleac’h ma voa merket an dra-ze gant Blez he unan.\nGouscoude, goude beza debret eun tam bennag, ar potric, (rag ar vam ne alle dibri bruzunen) ar potrig a reaz evel a ra ar vugale euz he oad, a lezaz he zaelou evit mont da redeg ha da c’hoari.\nEpad ma kemere ar bugel he ebat, he vam glac’haret a voa en em daolet d’an daoulin dirag eun imach d’ar Verc’hez a voa oc’h ar voger en eur c’horn euz an ti. Eno e rea ar beden galonec-ma :\n« O Mam santel da Jesus ! o va fatronez ker ! pedit evidhon ho map benniget ! Gouzout a rit n’em eus ket meritet ar pez a rer din. Ho pet truez oc’h va bugel paour. Roit da anaout d’an oll oun divlam, evit na ranco ket va map kez mont er mæz a di he dad ep den da asten dorn dezan nemet he vam cuezet en dienez hag en dishenor. Pe mar deo red din eva ar c’halir c’huero-ze, roit d’am c’halon nerz avoalc’h evit he zouten.»\nGoude ar beden-ze, Mari a jomaz eno saouzanet, beuzet en he daelou dirag imach ar Verc’hez. Eur griaden losket gant he map Perig a reas dizi sevel he fenn.\n— Va mam ! Va mam ! Sellit-ta ! Sellit-ta ! Eur stereden cripet ama oc’h ar voger hag o tisken en ti ! Sellit anizi o tont ! Serrit ar prenest gant aoun na zafe er meaz ha na dafe adarre d’an Env !\nAn intanvez ne ellas ket miret da vusc’hoarzin o velet levenez he bugel.\n— Perig, emezhi, enhez ne ket eur stereden eo, mes eul loanig hag a lugern eleac’h ma vez tenval.\n— Eul loanig, va mam ! Pe seurt loanig eo ?\n— Eur preon glaz a rer anezan.\n— Oh ! Setu aze zo brao avad ! Ha pa vez deiz-ta va mam !\n— O nan, va map ; pa vez deiz ne lugern ket, ha neuze ne ket braoc’h evit ar prenvet all. En denvalijen epken e lugern evel an tân.\n— Evel tân ! Petra, ne ket tân eo ? Ma touchen outhan ne boazo ket ?\n— Oh nan !\n— Mad, guelomp ! Oh, ien eo. Setu aze eun dra avad, tân ha ne ket tân eo.\nAr potr a c’houlennas mil dra divar benn ar steredennig, hag ar vam a ancounac’hea eun nebeut he anken o velet plijadur he map. Hema o velet e timinue sclerijen he steredennic pa deue al loar da bara varnha, her c’hassas en eur c’horn tro e doug eun armel. Goudeze evit he lacat en eul leac’h c’hoas tenvaloc’h, e tigoras an armel goustadic, hag hen tolas enhi. Mes evel na lugerne nemeur he steredennig eno muioc’h evit araog, e scuizas o c’hoari ganthi evel ma scuiz ar vugale gant pep c’hoari, hag e teuas da c’houlen oc’h he vam he gas da gousket.\n— Va map, red eo pidi Doue da genta, hag evit ma en devezo Doue truez ouzoc’h, red eo ive caout truez oc’h ar preon glaz-ze hag he lezel da vont kuit.\n— Oh ! va mam, scuis oan gant ar preon glaz ; serret em eus varnezan evit he zerc’hel ac’hann da varc’hoas da noz. Great em eus dezan evel a rithu ive din-me pa em lakit e pinijen.\n— Perik, pa vezit laket e pinijen, o pevez gret droug ; hag e c’houzoc’h avoalc’h ar preonic glaz-ze n’en deus gret droug ebet.\nMes Perik ne felle ket dezan senti. Ar vam a reas kementse poan dizi, hag a lavaraz en eur vouela :\n— Va map, ho pet sonch ez eo marteze ar vech diveza ma ho pezo da zenti ouzin en ti-ma.\nPerik neuze o velet daelou he vam, a lamas da boket dizi, a c’houlennas pardon hag he c’hassas da gaout an armel. Mes ar preon a voa eat e goask ar garanou e goelet an armel. Ar potrig ne elle ket he denna ac’hano. He vam a ieas da elumi eur c’houlaouen evit dont d’he zicour. O clasc caout ar preon eus ar goasc ma edo, e teuas ar planken ganthi, ha dindan, en eun toul cuz, edo ar c’haier e doa clasket kement, hag ar paperiou-all pere a ziskueze en doa he goaz prenet an ti hag an tamig douar so outhan. Var ar c’haier-ze oa merket e guirionez gant Blez he unan a zom e som ar pez en doa paet al labourer dezan. An diveza scrit a gomze evelen : « Anaout a ran ne dle mui Jakez Argoat din nemet daou chant lur euz ar pemzeg cant am boa prestet dezan. »\nAn intanvez geaz en em lakeas d’an daoulin evit trugarecat Doue, hag a lakeaz he mab da drugarecat Doue ive eveldi. Goude ez eas da ziskuez he c’haier d’ar barner ha da heritour Blez. Ho daou e vouent souezet meurbet o clevet penaus e doa an intanvez dizoloet ar paperiou-ze. Neuze ar barner a lavaras d’an heritour : ha brema petra reot evit dic’haoui Mari Argoat eus ar gaou oc’h eus great outhi o cridi e claske ho trompla ?\n— Petra rin ? Lezel ganthi an daou c’hant lur a jom, ha merca var he c’haier ne vanc mui netra din.\n— Ha me, eme’r barner, evit beza douget en he enep eur varnedigez ha ne verite ket e vije gret, en em garg da sevel he mab. Ar bugel en deus gret Doue eur burzud evelse en he genver ne all ket mancout da zont da veza eur bugel mad.\nSetu penauz e teu providans an Aotrou Doue da zicour ar re a laca ho fizians enha ; setu penauz e silaou peden ar re her ped gant eur galon eün.\nAdtapet diwar « https://br.wikisource.org/w/index.php?title=Ar_preon_glas&oldid=162636 »\nKemmoù diwezhañ degaset d'ar bajenn-mañ d'an 22 Mae 2020, da 09:19.


IV. — Eur bugelik a zo ganet er be - Wikimammenn\nIV. — Eur bugelik a zo ganet er be\n◄ III. — Gwennola a varv dougerez IV. — Eur bugelik a zo ganet er be… V. — Dizesper Herry ►\nIV. — Eur bugelik a zo ganet er be…\nAn Aotrou Maer a zigoueaz trum, ha dirak han o oa dislouvet ar be fresk.\nPa oa digoret an arched, oh neuze, tra estlamuz ! tra burzuduz ! eun ælik koant evel an heol, a oa kavet etal ar c’horf sklaset gant ar maro. Doue a felle d’ezan, en e vadelez, e teuje an ælik burzuduz-ze deuz ar be, evit distroi c’hoaz war an hent mad arok e varo, an aotrou Kerzuliek.\nMarc’harit an Naour a gemeraz buan buan ar bugelik en he zavancher, ha gantan d’ar gaer. Laket e oa an ælik en eur c’havellik blod, ha Mari an Naour, merc’h Mac’harit, pehini e doa dija daou a vugale, en em gargaz da vaga ar c’hrouadurik mirakuluz.\nD’an taol a greizde, ar postillon a lakeaz etre daouarn Mac’harit an Naour eul lizer deut deuz Poullaouen. Mac’harit na ouie ket lenn, he merc’hed kennebeut, red o oa bet d’ezo mont da gaout an aotrou Person evit lenn al lizer, rak ar re-ma n’o devoa ket a c’hoant e vije gouezet o afferiou gant tud ar bourk…\n— Setu ama [al] lizer graet gant tad Gwennola.\nPoullaouën, ar 25 a Vaë 1778\nD’hor madaberourez Marc’harit a Naour o chom o bourk Mellak etal Kemperle.\n« Strafuillet oll omp c’hoaz en hor maner e Poullaouën, o klevet eur seurt kelou. Sonjal a ra d’eomp oll n’eo nemed eun hunvre, eun hunvre fall o tremen dre vrumen hor penn. N’omp ket evit kompren e vije marvet ken buan hor merc’hik karantezuz Gwennola. Na oamp ket o sonjal en deiz all, pa oamp hon daou lawen o pokat d’ezi, e oamp o lakat evit ar wech diveza war he diou chod ar merk euz karante eun tad hag eur vam…\nNan, nan, birviken ken plijadur war an douar n’hor bezo, hor plijadur a vezo en Nenvou, pa welimp hor merc’hik. Hor mab kaer !… allaz ia, hor mab kaër, evel a livirit d’eomp, en deuz esaet kuitaat ar bed-ma. Ar paourkaez den, n’en deuz tam relijion abed. N’en deuz mui en e galon an nerz a ra d’an den stourm ouz c’hoervder ar vuez-ma.\nNa vije bet moien abed d’omp mont d’an enterramant, re bell emaomp, mes prestik ez aimp da daoler eur banne dour binniget war an douar-ze, dindan pehini eo kuzet an hini a oa hon oll flijadur war an douar-ma. Kaset em beuz ar c’helou da dad ha da vam Herry Kerzuliek, hor mab-kaër.\nDa c’hedal an eurvad da welet ac’hanoc’h, digemerit, Mac’harit, gant hon anaoudegez vad, hor gwella mennoziou. »\nLoeiz Kerzuliek, e maner Tymeur.\nAdtapet diwar « https://br.wikisource.org/w/index.php?title=IV._—_Eur_bugelik_a_zo_ganet_er_be&oldid=155021 »\nKemmoù diwezhañ degaset d'ar bajenn-mañ d'an 14 Du 2019, da 10:50.


Poste Skoazeller.ez skol vamm\nPériode 30/08/2021 - 29/08/2022\nProfil Brezhoneger.ez Darempredoù aes gant an dud ha spered stroll. Skiant-prenet micherel o labourat gant ar vugale deuet mat. Skiant-prenet micherel war tachenn ar c’hempenn deuet mat. Kinniget e vo stummadurioù war ar bugaligoù hag ar brezhoneg.\nRemarques 20 eur ar sizhun gant ur Parcours Emploi Compétences ( da c'houlenn gant Pol Implij hag-eñ oc'h dilennabl). Eurioù da vezañ termenet gant an implijer. SMIC. Post da bourveziñ d'an 30 a viz Eost 2021.\nContact Trugarez da gas ho CV hag ul lizher en em ginnig da aep.prezidant@diwankastellin.bzh pe da Skol Diwan Kastellin 23 Grand Rue 29150 KASTELLIN\nFiche modifiée le 2021-06-03 22:05:39


krignat - Wikeriadur\nSavet diwar an anv-kadarn krign hag al lostger -at\nkrignat /ˈkrĩɲat/ verb gwan ha verb kreñv eeun (anv-gwan-verb : krignet) (displegadur)\nDidammañ un dra bennak diwar-c'horre, a dammoù bihan, gant an dent\nRo eun askorn da grignad d'ar hi. — (Jules Gros, Le trésor du breton parlé Deuxième Partie, 1970, p. 288.)\nMar tigouez d'eur havr krignad eur wezenn, e tizeho. — (Jules Gros, Le trésor du breton parlé Deuxième Partie, 1970, p. 288.)\nNe vez ket brav mont da grignat ar memes askorn hag eñ ; e gwirionez, pep hini a zo pont ha plankenn dindanañ hag ar re yaouank bepred a vez fouailhet gantañ. — (Ernest ar Barzhig, Minna ha danevelloù all..., Mouladurioù Hor Yezh, 1988, p. 157.)\n(Dre astenn-ster) Debriñ nebeut, a c'henaouadoù bihan\n(Ent krenn) (Pemdez) Debriñ\n— Ac'hanta, un eiler zo aze da sikour, ma teuez da vervel, a respontas Ron diseblant, oc'h adkregiñ da grignat e damm boued yen. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 161.)\n(Dre hevelebiezh) Bruzunañ ar mein, an douar, o lakaat da goazhañ a-nebeudoù ha dre hir amzer (diwar-benn elfennoù zo eus an natur evel ar mor, an avel, ar glaveier da skouer)\n(dre skeudenn-lavar) Dismantrañ, distrujañ tamm-ha-tamm ar c'horf, ar spered (en tu gouzañv peurvuiañ)\n(dre skeudenn-lavar) (Pemdez) Bevañ diwar-goust unan bennak ; sunañ\nMe na blij ket din beza o krignad an dud evel-se. — (Jules Gros, Le trésor du breton parlé Deuxième Partie, 1970, p. 288.)\n(dre skeudenn-lavar) (Pemdez) Laerezh\nkrignat ar mogerioù : bezañ marnaoniet\nkrignat treid ar sent\ngalleg : éroder (fr)\ngalleg : grignoter (fr)\ngalleg : ronger (fr)\nAdtapet diwar « https://br.wiktionary.org/w/index.php?title=krignat&oldid=254163 »\nKemmoù diwezhañ degaset d'ar bajenn-mañ d'an 30 Kzu 2017, da 20:11.


Pajenn:Herri - Skrituriou sakr - Exod, 1861.djvu/60 - Wikimammenn\nPajenn:Herri - Skrituriou sakr - Exod, 1861.djvu/60\nziskuiza, pe da ober eunn dra bennag all, ar goumoulen a choume diflach, hag evel eur post-iliz, e kreis ar c’hamp, hag a-uz d’ann tabernakl, pa oe graet. Ha pa felle da Zoue ez aje ar bobl enn hent, ar goumoulen a zave ac’hano, hag ez ee d’en em lakaat e penn ar bobl, var delt ar meuriad a dlie dilec’hia ar c’henta, ha dre ma kerze ar goumoulen, ar bobl a zalc’he da ober hent.\nDoue a lekeaz eur goumoulen all, teo ha ledan a-uz da bennou ar bobl, evit ho difenn diouc’h ar c’hrouez pehini a zo kre meurbed ebarz ar briou-ze ; ha diez braz eo d’ann dud padout dindan-hi, pa vez tommet ann treaz gant saeziou eunn heol tanuz.\nAnn diou goumoulen-ze a oa d’ar bobl a Israël ar pez ma’z eo evid-omp-ni hor Mamm Zantel ann Iliz, ha madelez ann Aotrou Doue ; ann Iliz a ziskouez d’eomp hent ar baradoz, ha madelez Doue hon difenn diouc’h birou tanuz ann hini falla, da lavarout eo, diouc’h ann drouk-spered.\nAr Mor ruz.\n1. Ann Aotrou a gomzaz ouc’h Moïzes, o lavarout :\n2. Livirit da vugale Israël : Ra zistroint var ho c’hiz, ha ra gampimp dirak Phihahiroth, pehini a zo etre Magdala hag ar mor, rag eneb da Veelsephon ; dirag ar ghear-ze e savot ho kamp var vord ar mor.\n3. Rak Pharaon a ia da lavarout divarbenn bugale Israël : Enk eo var-n-ezho ebarz el leac’h-se ; ho c’hlozet en deuz ebarz er gouelec’h.\n4. Hag e kaledinn he galon, hag e redo var ho lec’h, hag e vezinn glorifiet e Pharaon, heg en he\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/60&oldid=114976 »\nKemmoù diwezhañ degaset d'ar bajenn-mañ d'an 6 Ebr 2018, da 10:18.


An aviel hervez Sant Lukaz - Pennad 16 - Le Diocèse de Quimper et Léon\nAccueil - Les évangiles en breton - An Aviel hervez Sant Lukaz - Traduction Danielou - An aviel hervez Sant Lukaz – Pennad 16\nAr merer poelleg\n1 Lavared a ree ive d’e ziskibien : « Bez’ e oa eun den pinvidig hag e-noa eur merer. Tamallet eo hemañ, dirag e vestr, da veza dispignet e vadou. 2 E gelver a ra ha lavared dezañ : “Petra a glevan diwar da benn ? Rent kont din euz da verèrèz rag ne hellez ket ken beza ma merer”. 3 Hemañ a lavar ennañ e-unan : “Petra ’rin, peogwir e lam kuit ma mestr ar merèrèz diouzin ? Pigellad ? Non ket kreñv a-walh. Goulenn an aluzenn ? Mez am-eus. 4 Gouzoud a ran petra ober evid ma vin degemeret ganto en o zier, pa vo bet lamet kuit ar merèrèz diouzin”.\n5 Ha gervel a ra dirazañ peb unan euz dleourien e vestr. D’an hini kenta e lavar : “Pegement a vankez d’am mestr ?” 6 Respont a ra : “Kant barrikennad eoul”. Lavared a ra dezañ : “Kemer da lizer, azez buan ha skriv kanter-kant”. 7 Goude-ze e lavar d’unan all : “Ha te, pegement a vankez ?” Respont a ra : “Kant sahad gwiniz”. Lavared a ra dezañ : “Kemer da lizer ha skriv pevar-ugent”. Hag ar mestr da veuli ar merer dizonest, evid beza bet poelleg en e zoare-ober. Rag poellekoh eo mibien ar rummad-mañ eged mibien ar sklêrijenn e-keñver o fared. »\n9 « Ha me a lavar deoh : grit mignoned deoh gand arhant an dizonestiz. Evel-se, pa ’z aio hemañ da get, e viot degemeret ganto en teltennou peurbaduz. 10 An hini feal evid ken nebeud, a vo feal ive evid kalz. An hini dizonest evid ken nebeud, a vo dizonest ive evid kalz.11 Setu ma n’hoh ket feal evid arhant an dizonestiz, piou a fizio ennoh ar madou gwirion ? 12 Ma n’oh ket feal evid traou an dud all, piou a roio deoh ar pez a zo deoh ?\n13 Mevel ebed ne hell servicha daou vestr. Rag, pe e kasaio unan anezo hag e karo egile, pe e talho da unan hag e raio fae war egile : ne hellit ket servicha Doue hag an arhant ».\n14 Ar farizianed, hag a zo mignoned d’an arhant, a glev an oll draou-ze hag a ra goap anezañ. 15 Lavared a ra dezo : « C’hwi eo ar re hag en em ziskouez beza just dirag an dud, med Doue a anavez ho kalonou : an dra uhella e-touez an dud a zo kasauz dirag Doue. » 32\n16 « Al lezenn hag ar brofeted a bad beteg Yann. Adaleg neuze eo embannet kelou mad rouantelez Doue ha peb unan a ya e-barz gand e oll nerz.\n17 Esoh eo e tremenfe an neñv hag an douar eged ne kouezfe d’an traoñ eur ger hepken euz al lezenn.\n18 Nep piou bennag a gas kuit e wreg hag a zimez gand unan all, a zo eun avoultrer. Hag eun avoultrer eo ive an hini a zimez gand eur vaouez kaset kuit gand he gwaz. »\nLazar hag an den pinvidig\n19 « Bez’ e oa eun den pinvidig. Gwisket e veze gand danvez moug ha gand lin, ha bemdez e ree festou braz. 20 Eur paour-kêz den, anvet Lazar, a veze astennet dirag an nor-dal, gand eur bern gouliou-beo war e gorv. 21 C’hoant e-noa d’en em vaga gand ar pez a goueze euz taol an den pinvidig. Hag ouspenn-ze e teue ar chas da lipad e houliou.\n22 Hogen, mervel a ra an den paour ha douget eo gand an êlez war galon Abraham. Mervel a ra ive an den pinvidig ha lakeet eo er bez. 23 E bro an anaon, e sav-eñ e zaoulagad, e-kreiz e boaniou kalet : gweled a ra Abraham, pell alese, ha Lazar war e galon. 24 Hag eñ da grial ha da lavared : “Tad Abraham, az-pez truez ouzin ! Kas Lazar da zouba penn e viz en dour, evid distana ma zeod, rag tourmantet on en tan-mañ”. 25 Med respont a ra Abraham : “Mab, dalh soñj : resevet az-peus da vadou e-pad da vuhez, ha Lazar e-neus bet drougou. Bremañ eo-eñ frealzet amañ, ha te tourmantet. 26 Hag ouspenn-ze, laket ez eus bet eur mell islonk etrezom, Evel-se, ar re o-deus c’hoant mond ahann beteg ennoh, ne hellont ket, na treuzi alese beteg ennom-ni”.\n27 Lavared a ra-eñ : “Goulenn a ran eta diganit, tad, e gas beteg ti ma zad, 28 rag pemp breur am-eus, da roi dezo testeni hag evid na zeufent ket, int ive, d’al leh-mañ, le un a dourmantou”. 29 Respont a ra Abraham : “Bez’ o-deus Moizez hag ar brofeted : ra vint selaouet ganto !” – 30 “Nann, tad Abraham, emezañ, ma yafe unan euz ar re varo beteg enno, e cheñchfent buhez”. 31 Lavared a ra dezañ : “Ma ne zelaouont ket Moizez hag ar brofeted, gaude ma zavfe zoken unan a-douez ar re varo, ne vint ket lakeet da gredi”. »\nPennad 15 Pennad 17


Trede levr - LIV - Wikimammenn\nTrede levr - LIV\n◄ Doue ne ro ket he c’hrasou d’ar re a zo ho c’haloun stag oc’h traou ann douar Trede levr - LIV Pegen direiz eo ann den ha peger braz eo nerz ar c’hras ►\nPEDERVET KENTEL HAG HANTER-KANT.\nDiwar-benn ar pez a ra ar c’hras ha diwar-benn atizou hor c’haloun.\n1. — Jezuz-Krist. — Va map, likit hoc’h holl boan evit dont da anaout atizou ho kaloun dioc’h aliou ar c’hras ; rak evit-ho da veza dishevel-kaer, koulskoude ez eo diez a-wechou anaout ar re-man dioc’h ar re all, nemet spered ann den a ve sklereet gant Doue. Ann dud holl a glask ar mad, hag e kement tra a reont hag a leveront, e fell d’ezho ober eur mad-bennag ; rak-se kalz anezho a fazi, o veza ma kredont e reont mad.\n2. — Kaloun ann den a zo troidellou e-leiz enn-hi ; touella a ra, gounid a ra kalz a dud, lakaat a ra anezho da fazia ha ne glask e pep tra nemet he mad he-unan. Ar c’hras avad a zo frank hag eeun ; tec’het a ra dioc’h kement zo drouk da welet, ne glask touella den e-bed, ober a ra pep tra evit Doue hep-ken, lakaat a ra he holl fisians e Doue, o veza ne denn nemet war-zu enn-han.\n3. — Ann den ne fell ket d’ezhan mervel, na beza gwall-gaset, trec’het, izeleet ; ne fell ket d’ezhan plega a galoun vad da nep tra. Gant ar c’hras avad, ann den a laka he boan da drec’hi he wall-ioulou, da ober penn d’ar c’hik ; karet a ra plega ha beza trec’het ; ne fell tamm d’ezhan beza e frankiz, gwell eo gant-han suja. Morse ne c’hoanta sevel dreist ar re all, ne c’hoanta nemet beza e lezen Doue, en em zerc’hel ha beva enn-hi. Ema bepred e doare vad da blega izel hag a galoun vad da gement den a zo, dre garantez evit Doue.\n4. — Ann den hep ar c’hras a labour evit he vad he-unan hag a zell oc’h petra a c’hounid dioc’h ar re all. Ann den a zo ar c’hras enn-han a zell pisoc’h oc’h ar pez a zo talvoudek d’ar re all eget oc’h ar pez a zo mad ha talvoudek evit-han he-unan.\n5. — Ann den a gar beza enoret ha doujet ; ar c’hras avad a anavez ez eo da Zoue pep gloar ha peb enor.\n6.— Ann den en deuz aoun da veza disprizet ha goloet a vez ; ar c’hras enn enep a c’houzanv a galoun vad pep dismegans evit Jezuz-Krist.\n7. — Ann den a gar beza dilabour hag ehana ; ar c’hras avad ne oufe beza vak war-ezhi ; staga a ra kalounek gant al labour.\n8. — Ann den a glask dastum ar pez a zo mad ha kaer da welet, kasaat a ra ar pez a zo iskiz ha digompez ; ar c’hras avad a gar ann traou ar re zistera, ne ra fae e-bed war ar pez a zo diez da c’houzanv, n’en em nec’h ket mar bez red en em wiska gant tammou koz dillad fall.\n9. — Ann den ne zell ken nemet hoc’h madou ar bed-man, en em laouenaat pe en em nec’hi a ra pa zeu da c’hounid pe da goll eunn dra-bennag, hag evit eunn drouk-komz ann distera, ez a drouk enn-han. Ar c’hras ne choanta nemet ann traou ne dremenont ket, ne zell tamm oc’h ann traou a ia gant ann amzer, ne ra van e-bed evit koll anezho, hag ar c’homziou trenka ne d-int ket evit he pec’hi, dre’n abek m’ema he zenzor hag he levenez enn env, el leac’h ne d-a netra da goll\n10. — Ann den a zo tost d’he dra, gwell eo gant-han kemeret eget rei, ne gar nemet he vad he-unan ; ar c’hras a-vad a zo karantezuz hag a gar mad ann holl, ne choanta kaout netra evit-hi he-unan, laouen eo gant nebeut a dra, kredi a ra ez eo kalz eurusoc’h o rei eget o kemeret.\n11. — Ann den hep ar c’hras a zo douget d’ann traou krouet, da blijaduresiou ar c’hik, da stambouc’h ar galoun ; en em blijout a ra o prezek hag o tiviz gant ar c’hras avad, ann den a dro war-zu Doue ha war-zu pep mad ; dilezel a ra ann traou krouet, tec’het dioc’h-ar bed, kasaat c’hoantegesiou ar c’hik ; ne gar ket redek tu-ma tu-hont, dre m’en deuz mez o vont e-touez ann dud.\n12. — Ann den a gar kaout frealz a berz ar bed ; ar c’hras avad ne glask ken frealzidigez nemet e Doue hep-ken ; sevel a ra dreist ann traou krouet, nag ar mad dreist pep mad a zo he holl zudiou.\n13. — Ann den a ra pep tra evit he c’hounid hag evit he vad he-unan, ne oufe ober tra evit netra ; evit kemend a ra e kred en devezo kemend all hag oc’h-penn, e kred en devezo meuleudiou pe eur mad all-bennag. Bez’e fell d’ezhan e ve great kalz a stad euz ar pez a ra hag euz ar pez a ro. Ar c’hras avad ne glask ket ann traou a dremen gant ann amzer, ne c’houlenn d’he digoll nemet Doue hep-ken, ne c’hoanta ken e-touez ann traon krouet nemet ar pez a zo red evit he c’has da gaout ar madou a bado da viken.\n14. — Ann den a gar kaout kalz a gerent hag a vignouned, en em vugadi a ra diwar-benn he renk huel ha diwar-benn he wenn ; lakaat a ra he boan da blijout d’ar re vraz ha d’ar re binvidik, meuli a ra ar re a zo hevel out-ban. Ar c’hras avad a gar he enebourien, c’houeza ne ra ket enn abek d’he mignouned a zo eur maread anezho ; ne zalc’h nep stad euz ar renk nag euz ar wenn enz ann dud, nemet gwelloc’h eget ar re all e vent.\nOber a ra muioc’h a vad d’ar re baour eget d’ar re binvidik ; muioc’h a druez e deuz oc’h ar re zo direbech ho c’haloun eget oc’h ar re c’halloudek ; gwell eo gant-hi beza e-louez ar re a gar ar wirionez eget e-touez ar re fallakr ; alia a ra ar re vad da lakaat ho foan evit dont da gaout ann traou gwella a ro Doue ; kelenn a ra anezho da veza hevel e pep tra oc’h Map Doue.\n15. — Ann den a glemm buhan gant ar pez en deuz diouer anezho ha gant ar pez a zo diez d’ezhan ; ar c’hras avad a c’houzanv kalounek ann dienez hag ar baourentez.\n16 — Ann den a ra pep tra evit-han he-unan ; mar stourm, mar kroz, evit he vad he-unan eo. Ar c’hras avad a gas pep tra da Zoue, o veza ma teu pep tra digant-han. Ne gav ket d’ezhi e ve netra vad e-bed enn-hi, n’e deuz ket re a fisians enn-hi he-unan, ne ziviz ket, ne gav ket dezhi e ve gwelloc’h ar pez a gred he-unan eget ar pez a gred ar re all ; plega a ra enn he menosiou hag e pep tra dindan furnez ha dindan barnedigesiou Doue.\n17. — Ann den a glask ann traou kuzet hag a gar klevet ann neventesiou ; bez’ e kar en em ziskouez dirag ann holl ha gwelet gant he zaoulagad petra eo kalz a draou zo ; c’hoant, en deuz e anavezet, ha, bez’ e fell d’ezhan ober ann traou a denn, war-n-ezhan enor, ha meuleudiou. Ar c’has ervad ne ra van euz ann traou nevez ha kaer da welet, o veza ma teu kepent-se holl euz ann techou fall a zo gwall c’hrisiennet pell zo enn hor c’haloun. Hag evit gwir, n’euz, netra war ann douar a gemend a ve nevez, n’euz netra a gement a hellfe padout pell amzer.\nAr c’hras eta a zesk d’e-omp ober penn d’ar c’hik, tec’het dioc’h pep fouge ha dioc’h pep gwall fisians enn-omp hon-uan ; deski a ra d’e-omp, pa vez izel hor c’haloun, kuzet kement tra zo da veza meulet ha karet ; deski a ra klask e pep gwiziegez hag e pep tra ar pez a hell rei da vad ann holl hag ar pez a zo mad evit enor ha gloar Doue. Ne fell ket d’ezhi e ve meulet evit-hi he-unan nag evit, ar pez e deuz great ; ne c’hoanta netra ken nemet e ve Doue meulet evit ar madou a zo roet d’e-omp gant-han dre garantez.\n18. — Ar c’hras-ze a zo eur skljerijen a zeu euz ann env hag a zo roet d’ann den, gant Doue he-unan ; dre-z-hi ec’h anavezer e gwirionez ar re a zo karet gant Doue hag ar re a dle beza salvet da viken. Ar c’hras-ze eo a zao kaloun ann den diwar draou ann douk war-zu traou ann env ; dre-z-hi ann den a ioa stag oc’h c’hoantegesiou ar c’hik, a zeu buhan da veza distag a-grenn diout-ho.\nSeul vui eta e vez ar c’hik gwasket ha trec’het, seul vui a ze e teu puilloc’h ar c’hras e kaloun ann den ; ha dre ar grasou nevez-se, ann den a ia bemdez war wellaat hervez lezen Doue.\nHervez kelennadurez ann Abostol braz sant Paol, ez euz enn-omp diou lezenn a stourm ann eil oc’h eben : lezen ar c’hik a zalc’h ac’hanomp e sujedigez ar pec’hed, ha lezen ar spered a zalc’h ac’hanomp er mad dre nerz ar c’hras hon euz bet digant Jezuz-Krist. O veza ma’z eo hor c’haloun stag peb eil tro oc’h ar c’hik hag oc’h ar spered a zo bepred oc’h enebi ann eil oc’h egile, evel-se ni zo douget peb eil tro da ober ar mad pe ann drouk, da garet Doue pe ar bed. Ni a zo kaset etrezek ar c’hik gant ann drouk-ioulou a glask hep paouez touella ar re zantela : tennet omp war-zu ar spered gant ar c’hras ne zilez a-grenn morse ar bec’herien ar re vrasa. Na petra zeuio da veza hon ene paour goude stourm er c’hiz-ze ? Na pegement ne dlefe ket krena gant aoun rak ar pez a zeuio da heul ar brezel-ze ? Dre’n abek-ze eo, eme sant Paol, e klemm pep den evel a rafe eur c’hreg a ve o vont da wilioudi. Ha ni ivez, ni hon euz bet ar frouez kenta euz ar spered, ni a hirvoud enn-omp hon-unan, enn eur c’hortoz ma vezimp great bugale da Zoue ha ma vezimp distaget dioc’h ar c’horf-man.\nEurusa deiz ! Peur e teuio da c’houlaoui ? Peur hon devezo-ni ar garantez a bado da viken hag ar peoc’h dudiuz a zeu war he lerc’h ? C’hoant am euz bet e teufe va c’horf da vreina, evit ma vezinn gant Jezuz-Krist. Va ene en deuz sec’hed euz ann Doue kre, euz ann Doue beo. Peur ez inn-me, peur e vezinn-me dirak Doue ?\nAdtapet diwar « https://br.wikisource.org/w/index.php?title=Trede_levr_-_LIV&oldid=94279 »\nKemmoù diwezhañ degaset d'ar bajenn-mañ d'an 27 Her 2016, da 14:26.